**აფხაზეთისავტონომიურირესპუბლიკა**

**ფინანსთა და ეკონომიკის სამინისტრო**



**ანგარიში**

**აფხაზეთის ავტონომიური რესპუბლიკის სამთავრობო სტრუქტურების მიერ 2024 წლის**

**I კვარტალში გატარებული ღონისძიებების შესახებ**

2024 წელი

სარჩევი

[1. აფხაზეთის ავტონომიური რესპუბლიკის ფინანსთა და ეკონომიკის სამინისტრო 3](#_Toc168500807)

[აფხაზეთის ავტონომიური რესპუბლიკის ბიუჯეტი 3](#_Toc168500808)

[ცხრილი 1 2024 წლის I კვარტალში აფხაზეთის ა/რ რესპუვლიკური ბიუეჯტის ფაქტიური შემოსულობები გადასახადების სახეების მიხედვით 3](#_Toc168500809)

[დიაგრამა 1 რესპუბლიკური ბიუჯეტის შემოსულობების საერთო მოცულობაში შემოსავლების ხვედრითი წილები სახეების მიხედვით. 2024/I კვ. 3](#_Toc168500810)

[დიაგრამა 2 რესპუბლიკური ბიუჯეტის შემოსულობების შედარება 2024/Iკვ-2023/Iკვ 4](#_Toc168500811)

[ეკონომიკის დარგში განხორციელებული საქმიანობები 4](#_Toc168500812)

[სამეწარმეო/ბიზნეს სექტორის ხელშეწყობა 5](#_Toc168500813)

[სტატისტიკა და ანალიტიკა 7](#_Toc168500814)

[გარემოსდაცვითი მიმართულება 7](#_Toc168500815)

[აფხაზეთის ქონების განკარგვისა და საწარმოთა მართვის სააგენტო 9](#_Toc168500816)

[სსიპ ეკონომიკური პროგრამების სააგენტო 11](#_Toc168500817)

[ეკონომიკური საქმიანობის მხარდაჭერა 11](#_Toc168500818)

[სსიპ აფხაზეთიდან იძულებით გადაადგილებულ პირთა სტაჟირების, კვალიფიკაციის ამაღლებისა და დასაქმების ხელშეწყობის ცენტრი ,,ბიზნეს-ინკუბატორი“ 15](#_Toc168500819)

[სსიპ - აფხაზეთის ავტონომიური რესპუბლიკის სავაჭრო-სამრეწველო პალატა 17](#_Toc168500820)

[ა(ა)იპ საერთაშორისო ინიციატივა განვითარებისა და თანადგომისათვის 18](#_Toc168500821)

[2. აფხაზეთის ავტონომიური რესპუბლიკის შრომის, ჯამრთელობისა და სოციალური დაცვის სამინისტრო 19](#_Toc168500822)

[3. *განათლების და კულტურის სამინისტრო* 25](#_Toc168500823)

[4. იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მთავრობის აპარატი 28](#_Toc168500824)

წინამდებარე ანგარიში მომზადებულია 2024 წლის I კვარტლის სტატისტიკურ მონაცემებზე დაყრდნობით და აფხაზეთის ა/რ სამინისტროების და უწყებებისგან მიღებული მასალების საფუძველზე. ანგარიში განსახილველად წარედგინება აფხაზეთის ავტონომიური რესპუბლიკის მთავრობას.

# აფხაზეთის ავტონომიური რესპუბლიკის ფინანსთა და ეკონომიკის სამინისტრო

საანგარიშო პერიოდში აფხაზეთის ავტონომიური რესპუბლიკის ფინანსთა და ეკონომიკის სამინისტროს საქმიანობის სფეროს განეკუთვნება აფხაზეთის ავტონომიური რესპუბლიკის საფინანსო სისტემის მართვა, საფინანსო-საბიუჯეტო პოლიტიკის რეგულირების ღონისძიებათა განხორციელება, კომპეტენციის ფარგლებში ეკონომიკური პოლიტიკის შემუშავება და დარგობრივი ეკონომიკის სფეროების განვითარების ხელშეწყობა, ქონების განკარგვა და საწარმოთა მართვა.

## *აფხაზეთის ავტონომიური რესპუბლიკის ბიუჯეტი*

აფხაზეთის ავტონომიური რესპუბლიკის რესპუბლიკური ბიუჯეტის შემოსულობებმა 2024 წლის I კვარტალში შეადგინა სულ 11 135,3 ათასი ლარი, რაც გეგმის (6 976,3 ათასი ლარი) 159,6%-ია.

ცხრილი 1 2024 წლის I კვარტალში აფხაზეთის ა/რ რესპუვლიკური ბიუეჯტის ფაქტიური შემოსულობები გადასახადების სახეების მიხედვით

|  |  |  |  |  |
| --- | --- | --- | --- | --- |
| დასახელება | გეგმა. ათ.ლარი | ფაქტი  ათ.ლარი | +/-ათ.ლარი | % |
| **სულ** | **6 976,3** | **11 135,3** | **4 158,9** | **159,6** |
| გადასახადები | 2 916,6 | 2 915,2 | -1,4 | 99,9 |
| გრანტები | 3 909,7 | 8 023,1 | 4 113,4 | 205,2 |
| სხვა შემოსავლები | 150,0 | 193,9 | 43,9 | 129,3 |

ბიუჯეტის შევსების მთავარი წყაროებია ცენტრალური ბიუჯეტიდან მიღებული ტრანსფერი და საშემოსავლო გადასახადი, რომელთა ხვედრითი წილი შემოსავლების საერთო მოცულობაში 72,1 და 26,2 პროცენტს შეადგენს. შესაბამისად, აღნიშნული შემოსავლები ჯამში საერთო შემოსავლების 98,5 პროცენტია. დანარჩენ შემოსავლებზე მოდის 1,7 პროცენტი.

დიაგრამა 1 რესპუბლიკური ბიუჯეტის შემოსულობების საერთო მოცულობაში შემოსავლების ხვედრითი წილები სახეების მიხედვით. 2024/I კვ.

დიაგრამა 2 რესპუბლიკური ბიუჯეტის შემოსულობების შედარება 2024/Iკვ-2023/Iკვ

2023 წლის ანალოგიურ პერიოდთან შედარებით:

* შემოსულობები გაიზარდა 964,9 ათასი ლარით;
* საშემოსავლო გადასახადი შემცირდა 736,5 ათასი ლარით;
* ტრანსფერის მოცულობა გაიზარდა 1 023,1 ათასი ლარით;
* სხვა შემოსავლები შემცირდა4,5 ათასი ლარით.

# ეკონომიკის დარგში განხორციელებული საქმიანობები

***ეკონომიკური დეპარტამენტი,*** კომპეტენციის ფარგლებში, აქტიურ საქმიანობას ეწეოდა სოციალურ-ეკონომიკური პროექტებისა და პროგრამების შემუშავების, საგრანტო პროექტების განხორციელების, დონორი და პარტნიორი ორგანიზაციების მოძიების, ბენეფიციარებისთვის საგრანტო რესურსებისა და შესაძლებლობების იდენტიფიცირების, ბენეფიციარების კონსულტირებისა და მათთვის საგრანტო წინადადებების მომზადების,

სტატისტიკური ინფორმაციების დამუშავების, სხვადასხვა ანალიტიკური მასალების მომზადების, ეკონომიკური და გარემოსდაცვითი აქტივობების განხორციელებისა და სხვა მიმართულებით. საქართველოს რეგიონებში განსახლებულ დევნილებს მუდმივად მიეწოდებოდათ ინფორმაცია სამინისტროს მიერ გამოცხადებული პროგრამებისა და პროექტების შესახებ.

## სამეწარმეო/ბიზნეს სექტორის ხელშეწყობა

სტარტაპებისა და არსებული ბიზნესების განვითარების ხელშეწყობის მიზნით, საქმიანობა ხორციელდებოდა რამდენიმე მნიშვნელოვანი კომპონენტის ფარგლებში:

* საგრანტო შესაძლებლობების მოძიება - ყოველდღიურ რეჟიმში, სხვადასხვა პლატფორმების გამოყენებით მიმდინარეობდა მოძიება ახალ საგრანტო და ტექნიკური დახმარების შესაძლებლობებს იგპ-ებისთვის, რომლებიც დაინტერესებული იყვნენ ახალი ბიზნესის ან/და არსებული ბიზნესების განვითარებით. საანგარიშო პერიოდის განმავლობაში ჯამში მოძიებული იყო 14 საგრანტო პროგრამა. მოძიებული საგრანტო პროგრამის შესახებ ინფორმაცია სხვადასხვა საშუალებით, მათ შორის, პირადი კონტაქტებით, ელექტრონული ფოსტით, დევნილთა წარმომადგენლობის მეშვეობით, მიეწოდებოდა მიზნობრივ ბენეფიციარებს, სოფ. რუხში მდებარე აფხაზეთის საკონსულტაციო ცენტრს და დევნილთა სამინისტროს წარმომადგენლობებს იმერეთში, გურიაში, აჭარაში, შიდა ქართლში.
* **საგრანტო შესაძლებლობით დაინტერესება და შესაბამისი დახმარების გაწევა -** გავრცელებული ინფორმაციის საფუძველზე და დამოუკიდებლად იგპ-ების გამოხატული ინტერესების შესაბამისად, ჯამში 16 ბენეფიციარს გაეწია შესაბამისი დახმარება სხვადასხვა მიმართულებით (სააპლიკაციო ფორმის შევსება, ბიზნეს გეგმის შედგენა, საგრანტო პროგრამის განმახორციელებელთან კომუნიკაცია, საგრანტო პროგრამით გათვალისწინებული დამატებითი დოკუმენტაციის მოძიება, პროგრამის ფარგლებში შესაბამისი დოკუმენტაციის მოწესრიგება, დანადგარების შერჩევა). შედეგად, 5 ბენეფიციარმა მიიღო მონაწილეობა საგრანტო პროგრამაში, საიდანაც დაკმაყოფილდა 3 განაცხადი, განხილვის პროცესშია 2 აპლიკანტი. 11 ბენეფიციარი მიმდინარე წლისთვის გეგმავს საკონკურსო განაცხადების შეტანას სსიპ ეკონომიკური პროგრამების სააგენტოსა და „აწარმოე საქართველოში“ პროგრამებში.

|  |  |  |  |  |
| --- | --- | --- | --- | --- |
| **პროგრამის/ პროექტის განმახორც. ორგანიზაცია** | **პროგრამის/ პროექტის დასახელება** | **ბენეფიცრა-ობა** | **გაწეული დახმარების სახე** | **შედეგი** |
| **სსიპ ეკონომიკური პროგრამების სააგენტო** | დევნილთა სამეწარმეო საქმიანობის გაძლიერება | 8 | კონსულტაციის გაწევა;  სააპლიკაციო ფორმის შევსებაში დახმარება;  დამატებითი დოკუმენტაციის მოძიებაში დახმარება; პროგრამის განმახორციელებელთან კომუნიკაცია | 8 ბენეფიციარი არის საბუთების/ინვოისების მოძიების ეტაპზე. უახლოეს პერიოდში დაგეგმილია განაცხადის ჩაბარება |
| დასაქმების ხელშეწყობის პროგრამა | 2 | კონსულტაციის გაწევა;  სააპლიკაციო ფორმის შევსებაში დახმარება;  დამატებითი დოკუმენტაციის მოძიებაში დახმარება; პროგრამის განმახორციელებელთან კომუნიკაცია | 1 აპლიკანტს მზად აქვს გასაგზავნად განაცხადი.  1 აპლიკანტი ინვოისების მოძიებაშია |
| **სსიპ დეცნილთა, ეკომიგრანტთა და საარსებო წყაროებით უზრუნველყოსი სააგენტო** | სასათბურე მეურნეობის მხარდაჭერის პროგრამა | 1 | კონსულტაციის გაწევა; დამატებითი დოკუმენტაციის მოძიებაში დახმარება; სააპლიკაციო ფორმის შევსებაში დახმარება | ჩაბარდა განაცხადი. გადამოწმებულ იქნა მონიტორინგის სამსახურის მიერ |
| თვითდასაქმების ხელშეწყობის პროგრამა | 3 | ჩაუტარდათ კონსულტაცია; დოკუმენტაციის მოძიებაში დახმარება | სამივე აპლიკანტი გახდა პროგრამის გამარჯვებული |
| **სსიპ სოფლის მეურნეობის განვითარების სააგენტო** | თხილის წარმოების ხელშეწყობის პროგრამა | 1 | კონსულტაციის გაწევა; მიეწოდათ ინფორმაცია მიმდინარე პროგრამების შესახებ;  სააპლიკაციო ფორმის შევსებაში დახმარება |  |
| **სსიპ ,,აწარმოე საქართველოში“** | ბიზნეს უნივერსალი | 1 | კონსულტაციის გაწევა; მიეწოდათ ინფორმაცია მიმდინარე პროგრამების შესახებ; დახმარება ბიზნეს გეგმის მომზადებაში | მიმდინარეობს ბიზნეს გეგმის მომზადება |
| **სულ** | | **16** |  | 3 ბენეფიციარი არის გამარჯვებული, 2 განხილვის პროცესში, 11 საბუთების მოძიებისა და განაცხადის შედგენის ეტაპზე |

* **კონსულტაციებისა და ტექნიკური დახმარების გაწევა საწარმოო პროცესში იგპ-ებისთვის და მათი ბიზნესისთვის** - საანგარიშო პერიოდის განმავლობაში კონსულტაციები და პრაქტიკული დახმარება გაეწია სამინისტროს „სსიპ’’ ეკონომიური პროგრამების სააგენტოს“ საგრანტო კონკურსებში გამარჯვებულ ბენეფიციარებს ალექსანდრე ქარდავას ჩხოროწყუს რაიონში და ნოდარ თოფურიას ქ. თბილისში. ასევე, კონსულტაცია გაეწია ინდ.მეწარმე კობა კურდღელიას, რომელსაც სენაკის რაიონში მოშენებული აქვს დაფნის კულტურა და აპირებს ახალი პროექტის წარდგენას საკონკურსოდ, რომელიც ეხება საკუთარი ძალებით სასაწყობო და საშრობი ნაგებობების აგებას დაფნისთვის, რისთვისაც საჭიროებს შესაბამის ხელსაწყოებსა და მოწყობილობებს;
* **საპროექტო იდეებისა და კონცეფციების მომზადება -** საანგარიშო პერიოდში მომზადდა:
* რუხის თავისუფალი ინდუსტრიული ზონის კონცეფცია;
* „ქართულ-აფხაზური მეგობრობის სახლი რუხში“ კონცეფცია.

**განხორციელებული ღონისძიებები -** საანგარიშო პერიოდში სამინისტროს ეკონომიკური დეპარტამენტის ინიციატივითა და ორგანიზებით, USAID-ის ძლიერი სოფლის პროგრამისა და საქართველოს ინოვაციებისა და ტექნოლოგიების სააგენტოს მხარდაჭერით, მიმდინარე წლის 9 თებერვალს ქ. ზუგდიდში ჩატარდა კონფერენცია „შესაძლებლობები აფხაზეთიდან იძულებით გადაადგილებული პირებისათვის სოფლის მეურნეობაში”. კონფერენციის მიზანი იყო  აფხაზეთიდან დევნილი ფერმერი მეწარმეებისთვის სახელმწიფო სტრუქტურების, საერთაშორისო ორგანიზაციებისა და არასამთავრობო სექტორის მხრიდან წარმოდგენილი იმ მიზნობრივი პროგრამების/პროექტების გაცნობა, რომლითაც შეუძლიათ ისარგებლონ სოფლის მეურნეობის პირველად და მეორად წარმოებაში ჩართულმა ფერმერებმა. კონფერენციის ფარგლებში ფერმერებს/მეწარმეებს შესაძლებლობა ჰქონდათ გაცნობოდნენ საუკეთესო პრაქტიკებს, პირადად გაეცნოთ და სამომავლო თანამშრომლობა დაემყარებინათ  მათთვის საინტერესო ორგანიზაციებთან. კონფერენციის სამიზნე აუდიტორიას წარმოადგენდა სამეგრელოში, ძირითადად ზუგდიდის მუნიციპალიტეტში არსებული მცირე და საშუალო ზომის ფერმერული მეურნეობები, სოფლის მეურნეობის პირველად და მეორად წარმოებაში ჩართული იგპ-ები. კონფერენციას დაესწრო 90-მდე დაინტერესებული პირი. აღნიშნულ ღონისძიებას დიდი გამოხმაურება და დაინტერესება ჰქონდა დევნილი ბენეფიციარების მხრიდან, რის გამოც გაჩნდა სსიპ სოფლის განვითარების სააგენტოსთან ერთობლივად გაფართოებულ ფორმატში მსგავსი ღონისძიების მოწყობის იდეა.

## სტატისტიკა და ანალიტიკა

საანგარიშო პერიოდში:

* აფხაზეთის ავტონომიური რესპუბლიკის სახელმწიფო სტრუქტურების 53 ორგანიზაციასა და 4 სამედიცინო დაწესებულებას კვარტალური პერიოდულობით დაეგზავნა წერილები სტატისტიკური ანგარიშების წარმოსადგენად;
* საბიუჯეტო ორგანიზაციებიდან მიღებულ და დამუშავებულ იქნა კვარტალური და წლიური სტატისტიკური ინფორმაცია ,,მონაცემები შრომის შესახებ” (დასაქმებული პერსონალი, დარიცხული ხელფასის ფონდი და საშუალო თვიური ხელფასი);
* ყოველკვარტლურად წარმოებდა შრომის ანგარიშების შეგროვება და დამუშავება. საქართველოს სტატისტიკის ეროვნულ სამსახურს მიეწოდა 2023 წლის წლიური და IV კვარტლის ანგარიშების ელექტრონული ვერსია;
* კვარტალური ბიულეტენის გამოსაცემად შეგროვდა და დამუშავდა საბიუჯეტო ორგანიზაციების მონაცემები შრომის შესახებ (დასაქმებული პერსონალი, დარიცხული ხელფასის ფონდი და საშუალო თვიური ხელფასი), რის საფუძველზე მომზადდა 2023 წლის IV კვარტლის სტატისტიკური ბიულეტენი, სადაც აისახა აფხაზეთის ავტონომიური რესპუბლიკის ბიზნეს სექტორისა (სახელმწიფო წილით დაფუძნებული საწარმოები) და საბიუჯეტო ორგანიზაციების ძირითადი სტატისტიკური მაჩვენებლები;
* მომზადდა ანგარიში აფხაზეთის ავტონომიური რესპუბლიკის სამთავრობო სტრუქტურების მიერ 2023 წელს გაწეული საქმიანობის შესახებ;
* სისტემატურად მზადდებოდა დე-ფაქტო აფხაზეთის ტერიტორიაზე მიმდინარე სოციალურ-ეკონომიკური პროცესების ანალიზი, დაიჯესტი და და საინფორმაციო მასალები;
* მომზადდა ინფორმაცია დე-ფაქტო აფხაზეთის ბიუჯეტის, საქონელბრუნვის, საბაჟო გადასახდელების შესახებ;
* გრძელდება მუშაობა ანალიტიკურ მასალაზე „რუსეთის ფედერაციის როლი დე-ფაქტო აფხაზეთის ეკონომიკაში“.

## გარემოსდაცვითი მიმართულება

სამინისტრო აქტიურად იყო ჩართული გარემოსდაცვითი მიმართულებით გამართულ ღონისძიებებში. კერძოდ:

* საანგარიშო პერიოდში სამინისტროს ინიციატივითა და ორგანიზებით, კომპანია „ტენე“-ს მხარდაჭერითა და აფხაზეთის ვ. ვეკუას სახელობის N3 სკოლის ჩართულობით, გაიმართა ნარჩენების გადამუშავების საერთაშორისო დღისადმი მიძღვნილი ღონისძიება, რომლის ფარგლებშიც კომპანია ,,ტენეს“ მიერ ჩატარდა სემინარი პლასტმასით და ელექტრონული ნარჩენებით გარემოს დაბინძურების უარყოფითი გავლენის შესახებ. გაიმართა USB კაბელების გადაცემის აქცია, აქციაში მონაწილე სკოლის მოსწავლეებმა შეაგროვეს და კომპანია „ტენე“-ს გადასცეს პლასტმასის ბოთლები, მოსწავლეებს კი გადაეცათ ნარჩენების გადამუშავების შედეგად წარმოებული USB კაბელები;
* მ.წ. 22 აპრილს, დედამიწის დღის აღსანიშნავად, ეკონომიკური დეპარტამენტის მიერ იგეგმება ქ. ქუთაისში აფხაზეთიდან იგპ კომპაქტური ჩასახლებების და დევნილთა ახალი კორპუსების არეალში არსებული ეკოლოგიურ პრობლემებზე ორიენტირებული პროექტის „გარემოს დაცვა მშვიდობიანი თანაარსებობისთვის“ განხორციელება „ფორუმ-თეატრის“ მეთოდოლოგიის გამოყენებით. პროექტი შედგენილია და მიმდინარეობს თანხების მოძიება მისი განხორციელების მიზნით;
* სემინარი ჭალის ტყეების თემატიკაზე - ეროვნული სატყეო პროგრამის პროცესის ფარგლებში. ეროვნული სატყეო პროგრამის პროცესი (მეორე სამუშაო შეხვედრა) - დაინტერესებული მხარეების თანამონაწილეობით განხილულ იქნა მუნიციპალური ტყის ფორმირებისა და ტყის მართვის შესაძლებლობების განვითარებისთვის გაწეული სამუშაოები და შექმნილი დოკუმენტები;
* მიმდინარე პროექტი „ბუნებრივი საფრთხეების მოდელირების, რუკების შედგენისა და ზონირების სამართლებრივი ბაზის განვითარებისთვის საგზაო რუკის შედგენა“ - გაეროს განვითარების პროგრამის (UNDP) ფარგლებში. პროექტი გულისხმობს დაინტერესებული მხარეების ჩართულობას მოსაზრებებისა და იდეების ურთიერთგაცვლისთვის;
* პროექტი „საქართველოს მეხუთე ეროვნული შეტყობინებისა და პირველი ორ წლიური გამჭვირვალობის ანგარიშის შემუშავება გაეროს კლიმატის ცვლილების ჩარჩო კონვენციის (UNFCCC) მიმართ“ (5NC/1BTR) ფარგლებში დაგეგმილი საკონსულტაციო შეხვედრა - დაინტერესებული მხარეებისთვის 5NC/1BTR-ის შერბილების, NDC-ის განხორციელების შეფასებისა და ადაპტაციის თავების შესახებ UNFCCC-ის მოთხოვნებისა და ანგარიშების სამუშაო ვერსიების გაცნობა, მოსაზრებებისა და რეკომენდაციების მიღება;
* სემინარ-ტრენინგი აზიურ ფაროსანასთან ბრძოლის ღონისძიებების შესახებ ქ. აბაშაში.
* შესწავლილ იქნა და მომზადდა შესაბამისი მოხსენებითი ბარათი ოკუპირებულ სანაპირო ზოლზე გამოყრილი მკვდარი ფრინველებისა და დელფინების შესახებ. ამ საკითხთან დაკავშირებით ჩაიწერა ინტერვიუ აფხაზეთის საინფორმაციო ცენტრის კორესპონდენტთან.
* გარემოს დაცვის სპეციალისტები მონაწილეობდნენ კლიმატის სამოქმედო გეგმის ტექნიკურ სამუშაო ჯგუფებში.

ასევე საანგარიშო პერიოდში:

* სამინისტროს ეკონომიკური დეპარტამენტის და საინვესტიციო და ბიზნესის ხელშეწყობის სამმართველოს უფროსებმა, მ.წ-ის 26-27 თებერვალს გაიარეს ტრენინგი თემაზე „ბიზნეს პროტოკოლი და საერთაშორისო ურთიერთობები“, რომელსაც ატარებდა საჯარო აუდიტის ინსტიტუტი;
* სამინისტროს ხელმძღვანელობის მხრიდან მოძიებული იყო დონორი ორგანიზაცია, რომელსაც სურდა დაეფინანსებინა დევნილთა საბავშვო ბაღის სრული რემონტი, რისთვისაც დარგობრივ საკითხთა სამმართველომ მოიძია ინფორმაცია იმ ბაღების შესახებ რომლებიც შესაძლოა საჭიროებდნენ რემონტს (აეროპორტის დასახლება, საბავშვო ბაგა-ბაღი N12; ვაზიანის დასახლება, საბავშვო ბაგა-ბაღი N127; გლდანი, კურსანტების 21, საბავშვო ბაღი 105). სამმართველოს შესაბამისი თანამშრომლების მიერ განხორციელდა ადგილზე ვიზიტი და სიტუაციის შესწავლა, რის შესახებაც ეცნობა ხელმძღვანელობას;
* მიმდინარე წლის იანვარში სამინისტროში შემოვიდა აფხაზეთის ა/რ მთავრობის წერილი, რომელიც ეხებოდა ა(ა)იპ „აფხაზეთი ჩემი“-ს დამფუძნებლისა და ხელმძღვანელის ხათუნა გოგუასთვის ზუგდიდის მუნიციპალიტეტში ფართის გამოყოფასთან დაკავშირებით დახმარების გაწევას. შესაძლო ფართების გამოყოფის მიზნით ხელმძღვანელობის დავალებით შესწავლილ იქნა სიტუაცია, რის საფუძველზეც მომზადდა შუამდგომლობის წერილები და გაიგზავნა ზუგდიდის მუნიციპალიტეტის მერიაში და სსიპ სახელმწიფო ქონების მართვის სააგენტოში. ორივე უწყებიდან შემოვიდა საპასუხო წერილები ორგანიზაცია აფხაზეთი ჩემი“-ს დამფუძნებლისა და ხელმძღვანელის ხათუნა გოგუასთვის ფართის გამოყოფაზე დასაბუთებული უარის შესახებ, რომლის შესახებაც ეცნობა აფხაზეთის ა/რ მთავრობას;
* ეკონომიკური დეპარტამენტისა და მისი სამმართველოების მიერ მომზადდა 2023 წლის განმავლობაში გაწეული საქმიანობის ანგარიშები.

**სამინისტროს სისტემაში შემავალი სუბიექტების (სსიპ-ებისა და ა(ა)იპ–ის) მიერ 2024 წლის I კვარტალში განხორციელებული აქტივობები**

***აფხაზეთის ქონების განკარგვისა და საწარმოთა მართვის სააგენტო***

სსიპ აფხაზეთის ქონების განკარგვისა და საწარმოთა მართვის სააგენტოს საქმიანობის სფეროს საანგარიშო პერიოდში წარმოადგენდა აფხაზეთის ავტონომიური რესპუბლიკის ქონების მართვა და განკარგვა, სარგებლობაში გადაცემა, აფხაზეთის ავტონომიური რესპუბლიკის წილობრივი მონაწილეობით შექმნილ საწარმოებში პარტნიორის/აქციონერის უფლებამოსილების განხორციელება.

***2024 წლის 3 თვის***  ***ბიუჯეტი*** -  555 312 ლარი, ფაქტიური შესრულება - 555 287 (გეგმის 100%).

**მ.შ. პროგრამული ბიუჯეტი** - 15 930 ლარი, ფაქტიური შესრულება - 15 930 (გეგმის 100%).

***დასაქმებული*** - 25 პირი (მ.შ. შტატით გათვალისწინებული 13, შრომითი ხელშეკრულებით - 12).

საანგარიშო პერიოდში, სააგენტოს, ჯანმრთელობის მსოფლიო ორგანიზაციის საქართველოს იფისის მიერ, *გადმოეცა* ჯამურად 6 120 ლარის ღირებულების მოძრავი ქონება (სამედიცინო დანიშნულების საქონელი - ხელთათმანი, ნიღაბი, რესპირატორი).

სააგენტოს მიერ, სხვადასხვა უწყებებს *გადაეცა* ჯამურად 14 241 ლარის მოძრავი ქონება. კერძოდ:

|  |  |  |  |  |
| --- | --- | --- | --- | --- |
| **დასახელება** | **ვის გადაეცა** | **რ-ობა** | **ერთ. ფასი,**  **ლარი** | **ჯამური ღირ-ბა, ლარი** |
| კონდიციონერი midia AG-12N8C2 Loniser, CPV 42512200 | შპს „სამედიცინო ცენტრის „დიომედი+“ ფოთის ფილიალი | 7 | 1 343 | 9 401 |
| ფლუორესცენტრული იმუნოლოგიური ანალიზატორი-მოდელი FS-114, დასახელება- Finecare FIA Meter II Plus SE, 19 ერთი) ცალი, (თერმული პრინტერი, Wi-fi LIS/HIS სისტემებთან, RS 232 და Ethernet პორტი, USB პორტი 4 ერთეული) | -----------„------------- | 1 | 1 990 | 1 990 |
| ელექტროკარდიოგრაფი CM1200A/20770, CPV 33123200 | -----------„------------- | 1 | 2 850 | 2 850 |
| **სულ** |  |  |  | **14 241** |

სააგენტოში შექმნილი მუდმივმოქმედი სააუქციონო კომისიის გადაწყვეტილების საფუძველზე ელექტრონულ აუქციონზე 2024 წლის I კვარტალში გატანილ იქნა და გასხვისდა სააგენტოს ბალანსზე რიცხული ავტომანქანა NISSAN LEAF სახელმწიფო ნომრით PH-932-PH, ტრანსპორტის საიდენტიფიკაციო ნომერი JN1FAAZE0U0005812, ფერი ლურჯი 3/8, გამოშვების წელი 2011. აუქციონის შედეგად მიღებულმა შემოსავლებმა შეადგინა 4600 ლარი.

საანგარიშო პერიოდში:

* განხორციელდა სახელმწიფოს 100%-იანი წილობრივი მონაწილეობით დაფუძნებული შპს-ების 2023 წლის წლიური ფინანსური ანგარიშების მიღება-დამუშავება;
* მომზადდა შპს-ების საქმიანობის ამსახველი წლიური ფინანსური შედეგების ანალიზი, სადაც ეკონომიკური მაჩვენებლები შედარებულ იქნა გასული წლის შესაბამის პერიოდთან მიმართებაში. ანალიზში განხილული იყო მოგება-ზარალის, შემოსავლების, საწარმოთა მიერ გაწეული ხარჯებისა და სხვა მაჩვენებლების კლება-ზრდის ცვალებადობის მიზეზები;
* დამუშავდა სახელმწიფოს 100%-იანი წილობრივი მონაწილეობით დაფუძნებული საწარმოების ახალი ფინანსური ანგარიში ,,აფხაზეთის ავტონომიური რესპუბლიკის 2023 წლის სახელმწიფო საწარმოების საკასო შესრულების მაჩვენებლების შედარება შესაბამისი პერიოდის გეგმასთან“;
* განხილულ იქნა შპს-ების მიერ წარმოდგენილი 2023 წლის ბიზნეს-გეგმების პროექტები, ასვე განხორციელდა ბიზნეს-გეგმებში ასახული პარამეტრების გასული საანგარიშო წლის მაჩვენებლებთან შედარება შესრულებადი ვალდებულებების სწორი დაგეგმარების მიზნით. საწარმოთა ხელმძღვანელობასთან შესაბამისი კონსულტაციის შემდგომ გეგმების პროექტებში შეტანილ იქნა კორექტირებები, რის შემდეგ ბიზნეს-გეგმების პროექტები დამტკიცდა;
* განხორციელდა საწარმოების რეორგანიზაციის (შერწყმა)პროცესის მონიტორინგი;
* განხილული და მომზადებული იყო სახელმწიფოს 100%-იანი წილობრივი მონაწილეობით დაფუძნებული შპს-ების მატერიალურ-ტექნიკური ბაზის გაუმჯობესებასთან დაკავშირებული წინადადებები და რეკომენდაციები.

ცხრილი N 1 შპს-ების 2023 წლის წლიური ფინანსური შედეგები

|  |  |  |
| --- | --- | --- |
| **შემოსავალი (ლარი)** | **დანახარჯი (ლარი)** | **მოგება (ლარი)** |
| 2 986 539 | 2 917 914 | 87 755 |

სააგენტოში ხორციელდებოდა 2 მიზნობრივი პროგრამა:

* **,,სსიპ აფხაზეთის ქონების განკარგვისა და საწარმოთა მართვის სააგენტოს მართვაში არსებული კერძო სამართლის იურიდიული პირების (შპს) მარკეტინგული მომსახურება“**

***2024 წლის 3 თვის ბიუჯეტი*** -  7 530 ლარი, ფაქტიური შესრულება - 7 530 ლარი (100%).

**მიზანი** - ციფრული მარკეტინგის დანერგვა და განხორციელება

შედეგი **-** პოლიკლინიკების ცნობადობის ზრდისთვის დაიგეგმა სამედიცინო აქტივობების ციკლი #თქვენიჯანრმთელობისთვის. უფასო სამედიცინო აქტივობების ციკლის #თქვენიჯანმრთელობისთვის ფარგლებში გაიმართა 3 სამედიცინო აქცია თბილისში (საბურთალოსა და გლდანის ფილიალები), რომლის ფარგლებშიც განხორციელდა 300-ზე მეტი ვიზიტი სხვადასხვა პროფილის სპეციალესტებთან.

სააგენტოსა და სამედიცინო დაწესებულებების სოციალური გვერდებისთვის დამზადდა 20 საინფორმაციო პოსტერი. მიმდინარეობს აქტიური კომუნიკაცია სამედიცინო დაწესებულებების მენეჯმენტთან სამომავლო პროექტებისა და სოციალური აქტივობების დაგეგმვის კუთხით. შემუშავდა სამედიცინო ცენტრ „დიომედი“-ს გლდანის ფილიალის მისაღები სივრცის ინტერიერის დიზაინი.

* **„ოკუპირებულ აფხაზეთის ავტონომიური რესპუბლიკის ტერიტორიაზე განთავსებული სახელმწიფო უძრავი ქონების საკადასტრო აღწერა“**

***2024 წლის 3 თვის ბიუჯეტი*** -  8 400 ლარი, ფაქტიური შესრულება - 8 400 ლარი (100%).

მიზანი - აფხაზეთის ოკუპირებულ ტერიტორიაზე განთავსებული სახელმწიფო უძრავი ქონების რეესტრის შექმნა, პირველადი სარეგისტრაციო დოკუმენტაციის მოძიება, მათი დამუშავება და სსიპ საჯარო რეესტრის ეროვნულ სააგენტოში რეგისტრაცია შესაბამისი წესით.

შედეგი **-** პროგრამის ფარგლებში, საანგარიშო პერიოდში დამუშავებულია 12 ობიექტი ArcMap პროგრამაში შესაბამისი წესის სრული დაცვით. (მომზადებულია საკადასტრო აგეგმითი/აზომვითი ნახაზები), რაზედაც მომზადებულია საკადასტრო აზომვითი/აგეგმვითი ნახაზები.

2024 წლის 7 მარტს, ქალთა საერთაშორისო დღესთან დაკავშირებით, აფხაზეთის ავტონომიური რესპუბლიკის ფინანსთა და ეკონომიკის სამინისტროს ორგანიზებით და აფხაზეთის ქონების განკარგვისა და საწარმოთა მართვის სააგენტოს და აფხაზეთის ავტონომიური რესპუბლიკის სავაჭრო-სამრეწველო პალატის მხარდაჭერით, აფხაზეთიდან დევნილი მცირე მეწარმე ქალბატონებისთვის ჩატარდა უფასო სამედიცინო აქცია. აქციის ფარგლებში, მეწარმეებმა მიიღეს უფასო კონსულტაციები რამდენიმე პროფილის ექიმთან. ჩაუტარდათ ენდოკრინოლოგიური და გინეკოლოგიური ექოსკოპიური გამოკვლევები. ღონისძიების უმთავრეს დანიშნულებას წარმოადგენდა აფხაზეთიდან დევნილი მეწარმე ქალბატონების ჯანმრთელობის მდგომარეობის ხელშეწყობა და ცნობიერების ამაღლება ზემოაღნიშნულ მნიშვნელოვან სფეროებთან დაკავშირებით.

## 

## სსიპ ეკონომიკური პროგრამების სააგენტო

სააგენტოს საქმიანობის ძირითად მიმართულებას წარმოადგენდა აფხაზეთიდან იძულებით გადაადგილებული და აფხაზეთის ოკუპირებულ ტერიტორიაზე ლეგიტიმურად მცხოვრები პირების ეკონომიკური, მათ შორის აგრარული საქმიანობის წამოწყებისა და/ან გაძლიერების ხელშეწყობა როგორც მატერიალურ-ტექნიკური მხარდაჭერისა და თანადაფინანსების გზით, ასევე გარკვეული ეკონომიკური სერვისების მიწოდების მეშვეობით, აღნიშნული მიზნობრივი ჯგუფის ჩართულობისა და ინტეგტრირების ხელშეწყობა ქვეყნის მდგრად ეკონომიკურ პროცესებში. სააგენტო ზემოხსენებული მიზნების მისაღწევად თავის საქმიანობას ახორციელებს მიზნობრივი პროგრამების (ქვეპროგრამების) მეშვეობით. მიზნობრივი პროგრამების (ქვეპროგრამების) ფარგლებში შემოსული განაცხადების შეფასებისათვის შეიქმნა შესაბამისი კომისია.

***2024 წლის 3 თვის ბიუჯეტი*** -  292 990 ლარი, ფაქტიური შესრულება - 292 130 (გეგმის 99,7%).

**მ.შ. პროგრამული ბიუჯეტი** - 50 595 ლარი, ფაქტიური შესრულება - 50 235 (გეგმის 99,3%).

***დასაქმებული*** - 61 პირი (მ.შ. შტატით გათვალისწინებული 27, შრომითი ხელშეკრულებით - 34).

საანგარიშო პერიოდში სააგენტოში ხორციელდებოდა 2 მიზნობრივი პროგრამა, რომელთა განუყოფელ და შემადგენელ ნაწილს წარმოადგენს 5 ქვეპროგრამა, კერძოდ:

**ეკონომიკური სერვისების მიწოდება**

* დასაქმების ხელშეწყობა
* ეკონომიკური საქმიანობის მომსახურეობა
* ინფრასტრუქტურული პროექტების მომზადების მომსახურეობა

**ეკონომიკური საქმიანობის მხარდაჭერა**

* დევნილთა სამეწარმეო საქმიანობის ხელშეწყობა
* სასოფლო-სამეურნეო და ენდემური კულტურების წარმოების მხარდაჭერა
* **პროგრამა „ეკონომიკური სერვისების მიწოდება“**

***2024 წლის 3 თვის ბიუჯეტი*** - 27 335 ლარი, ფაქტიური შესრულება - 26 975 ლარი (98,7%).

მიზანი **-** დასაქმების/თვითდასაქმების ხელშეწყობა, ძირითადად დევნილთა მიერ პროფესიული საქმიანობის წამოწყებისა და განვითარების მხარდაჭერის გზით. ასევე, მიზნობრივი ჯგუფისათვის სხვადასხვა სახის ეკონომიკური მომსახურეობისა და სერვისების გაწევა და მიწოდება.

ქვეპროგრამები:

* **„დასაქმების ხელშეწყობა“**

***2024 წლის 3 თვის ბიუჯეტი*** - 5 400 ლარი, ფაქტიური შესრულება - 5 400 ლარი (100%).

მიზანი **-** ეკონომიკური და პროფესიული საქმიანობის წამოწყებისა და განვითარების პროცესში მიზნობრივი ჯგუფის დასაქმების/თვითდასაქმების ხელშეწყობა შესაბამისი პროფესიულ-ტექნიკური აქტივებისა და, საჭიროების შემთხვევაში, პროფესიულ-ტექნიკური უნარ-ჩვევების უზრუნველყოფის გზით (არაუმეტეს 3 მატერიალურ-ტექნიკური აქტივისა ჯამური ღირებულებით მაქსიმუმ 2 500 ლარი);

შედეგი **-** მ.წ. 4 მარტს გამოცხადდა კონკურსი და დაიწყო განაცხადების მიღება, რომელიც დასრულდება მ.წ. 4 აპრილს. ამჟამად მიმდინარეობს განაცხადების პირველადი მონიტორინგი (გადარჩევა შემოსული დოკუმენტაციისა და მასალების სრულყოფილობისა და შესაბამისობის პრინციპიდან გამომდინარე). გადარჩეული აპლიკაციები განსახილველად გადაეცემა სააგენტოში არსებულ შეფასების კომისიას მათი განხილვის მიზნით შემუშავებული კრიტერიუმების მიხედვით.

* **„ეკონომიკური საქმიანობის მომსახურეობა“**

***2024 წლის 3 თვის ბიუჯეტი*** - 13 685 ლარი, ფაქტიური შესრულება - 13 355 ლარი (97,6%).

მიზანი **-** აფხაზეთიდან იგპ-თა და აფხაზეთის ოკუპირებულ ტერიტორიაზე ლეგიტიმურად მცხოვრები მოსახლეობისთვის ეკონომიკური მომსახურების გაწევა და შესაბამისი სერვისების მიწოდება რუხის საინფორმაციო-საკონსულტაციო ცენტრის „აფხაზეთი“ ჩართულობით. კერძოდ, აფხაზეთიდან იგპ-ებს გაეწია კონსულტაცია/დახმარება შემდეგი მიმართულებებით:

* აწარმოე საქართველოს ,,მცირე და მიკრო მეწარმეობის მხარდაჭერის პროგრამის’’ ფარგლებში განაცხადის შევსება/წარდგენა;
* ბიზნეს-პროექტების შედგენა და შესაძლო დაფინანსების წყაროების მოძიება;
* მიწის, ფოთლისა და წყლის შემადგენლობის მონაცემებისა და პარამეტრების გამოვლენა;
* დევნილთა მომართვიანობის საფუძველზე ხორციელდებოდა კრებსითი ანალიტიკური მასალების მომზადება იგპ-თა ეკონომიკური და სამეწარმეო საქმიანობის განვითარებისათვის შესაბამისი მოთხოვნებსა და საჭიროებებთან დაკავშირებით;
* ეკონომიკურ საკითხებთან დაკავშირებით შესაბამისი შეხვედრებისა და ღონისძიებების ორგანიზება აფხაზეთის ოკუპირებულ ტერიტორიაზე ლეგიტიმურად მცხოვრებ მოსახლეობასთან.

შედეგი **-** რუხის საინფორმაციო-საკონსულტაციო ცენტრში, საანგარიშო პერიოდში, აფხაზეთიდან 50-მდე იგპ-ს და ოკუპირებულ ტერიტორიაზე მცხოვრებ პირს გაეწია კონსულტაცია/დახმარება ადგილობრივ თუ საერთაშორისო პროგრამებში/პროექტებში ჩასართავად ბიზნეს-პროექტების შედგენასა და შესაძლო დაფინანსების წყაროების მოძიებაში, ასევე სხვადასხვა ეკონომიკური მომსახურეობის საკითხებთან დაკავშირებით.

* **„ეკონომიკური მომსახურეობა აფხაზეთის ოკუპირებულ ტერიტორიაზე“[[1]](#footnote-1)**

მიზანი **-** აფხაზეთის ოკუპირებულ ტერიტორიაზე ლეგიტიმურად მცხოვრემი მოსახლეობის სოციალურ-ეკონომიკური მდგომარეობის გაძლიერება და მათი კეთილდღეობის ზრდა. ქვეპროგრამა ფაქტობრივად შედგება სამი ნაწილისაგან:

* ვეტერინარული მომსახურეობის გაწევა გალის ოკუპირებულ ტერიტორიაზე;
* სახელმწიფო პროგრამის ფარგლებში “აზიური” ფაროსანას წინააღმდეგ ბრძოლასთან დაკავშირებით, შესაბამისი ღონისძიებების გატარება გალის ოკუპირებულ ტერიტორიაზე;
* აფხაზეთის კონფლიქტის მშვიდობიანი დარეგულირების კონტექსტში, საქართველოში დარეგისტრირებული სპეციალური საწარმოების მეშვეობით სპეციფიკური სავაჭრო-ეკონომიკური ღონისძიებების მხარდაჭერა აფხაზეთის ოკუპირებულ ტერიტორიაზე. ამ კონტექსტში, სპეციალური სტატუსის მქონე საწარმოს შპს „ამზა ინვესტის“ პროექტ-ინიციატივის შესაძლო მხარდაჭერა, რომელიც გულისხმოს სააგეტოს მიერ აფხაზეთში ცნობილი, ტრადიციული და ამჟამად ნოსტალგიური გამაგრილებელი სასმელის „არადუს“ შეძენას კონტროლირებად ტერიტორიაზე, შემდგომში ზემოხსენებული სპეცსაწარმოს მეშვეობით აფხაზეთის ოკუპირებულ ტერიტორიაზე მისი გადატანისა და სავაჭრო სივრცეში მოხვედრის მიზნით.

შედეგი

* *ვეტერინარული მომსახურეობისა და სერვისების მიწოდების ჭრილში*

სააგეტოს მიერ დამტკიცებული, აფხაზეთის ოკუპირებულ ტერიტორიაზე მცხოვრები 8 ვეტსპეციალისტის მიერ განხორციელდა კვლევა იმ ვეტპრეპარატებთან დაკავშირებით, რომელთა შეძენა იქნება აუცილებელი გალის ოკუპირებულ ტერიტორიაზე სათანადო ვეტმომსახურეობის გაწევისათვის.

* *მცენარეთა დაცვის (აზიურ ფაროსანასთან ბრძოლა) კუთხით*

გალის ოკუპირებული ტერიტორიის 11 ზონის მიხედვით, სააგეტოს მიერ დამტკიცდა აფხაზეთის ოკუპირებულ ტერიტორიაზე მცხოვრები 11 კოორდინატორი, რომლებმაც მომავალში უნდა უზრუნველყონ სააგენტოზე გადმოცემული ქიმიური პრეპარატის „ბიფენტრინის“ გადატანა გალის ოკუპირებულ ტერიტორიაზე და გადანაწილება იქ ლეგიტიმურად მცხოვრებ მოსახლეობაზე. ამჟამად მიმდინარეობს კონსულტაციები სააგენტოზე გადმოსაცემ ხსენებული პრეპარატის მოცულობის კონკრეტულ რაოდენობაზე.

* *სპეცსაწარმოს შპს „ამზა ინვესტის“ პროექტ-ინიციატივა*

ხელმძღვანელობის დავალებით შესწავლილ იქნა სპეცსაწარმოს ზემოაღნიშნული პროექტ-ინიციატივა. ამასთან დაკავშირებით გაიმართა შესაბამისი შეხვედრები და კონსულტაციები, რომლის შედეგად შემუშავდა პროექტ-ინიციატივის განხორციელების კონკრეტული მექანიზმები და ეტაპები. აღნიშნულზე სააგენტო ელოდება საბოლოო რეაგირებას აფხაზეთის ა/რ მთავრობისაგან.

* **„ინფრასტრუქტურული პროექტების მომზადების მომსახურეობა“**

***2024 წლის 3 თვის ბიუჯეტი*** - 8 250 ლარი, ფაქტიური შესრულება - 8 220 ლარი (99,6%).

მიზანი **-** მიზნობრივი ჯგუფის საცხოვრებელი, სამუშაო და სოციალურ-ეკონომიკური პირობების გაუმჯობესების მიზნით შესაბამისი ობიექტების დეფექტური აქტებისა და ხარჯთაღრიხცხვის შედგენა

შედეგი - შემუშავდა ქვეპროგრამის განხორციელების დებულება, რომლის მიხედვით, წინა წლების პრაქტიკის გათვალისწინებით, ზემოხსენებულ მომსახურეობას სააგენტო განახორციელებს აფხაზეთის ავტონომიური რესპუბლიკის სსტრუქტურებთან დადებული ხელშეკრულებების საფუძველზე. საანგარიშო პერიოდში აფხაზეთის ა/რ იძულებულ გადაადგილებულ პირთა სამინისტროსთან დაიდო შესაბამისი ხელშეკრულება ინფრასტრუქტურული მომსახურეობის ჭრილში 9 300 ლარის მოცულობით, რაც გულისხმობს იმას, რომ 2024 წლის განმავლობაში, აღნიშნული თანხის ფარგლებში, სააგენტო განახორციელებს იმ ობიექტების ინფრასტრუქტურულ მომსახურეობას, რომელთა შესახებ წერილობითი მომართვა იქნება ზემოთ ხსენებული სამინისტროს მხრიდან. ამასთან, პირველ კვარტალში ინფრასტრუქტური მომსახურეობა გაეწია 4 ობიექტს.

* **პროგრამა „ეკონომიკური საქმიანობის მხარდაჭერა“**

***2024 წლის 3 თვის ბიუჯეტი*** - 23 260 ლარი, ფაქტიური შესრულება - 23 260 ლარი (100%).

მიზანი **-** მატერიალურ-ტექნიკური მხარდაჭერისა და/ან თანადაფინანსების გზით, მიზნობრივი ჯგუფის ეკონომიკური და სამეწარმეო საქმიანობის, მათ შორის აგრარული მიმართულებით, ხელშეწყობა და გაძლიერება.

ქვეპროგრამები:

* **„დევნილთა სამეწარმეო საქმიანობის გაძლიერება“**

***2024 წლის 3 თვის ბიუჯეტი*** - 6 300 ლარი, ფაქტიური შესრულება - 6 300 ლრი (100%).

მიზანი **-** აფხაზეთიდან დევნილთა უკვე არსებული სამეწარმეო საქმიანობის გაძლიერება მათი საქმიანი წინადადებებისა და ბიზნეს-პროექტების მატერიალურ-ტექნიკური მხარდაჭერის გზით (არაუმეტეს 3 მატერიალურ-ტექნიკური აქტივისა ჯამური ღირებულებით მაქსიმუმ 7 000 ლარი).

შედეგი - მ.წ. 19 მარტს გამოცხადდა კონკურსი და დაიწყო განაცხადების მიღება, რომელიც დასრულდება მ.წ. 30 აპრილს. განაცხადების შემოსვლის პარალერულად მიმდინარეობს მათი პირველადი მონიტორინგი-გადარჩევა. გადარჩეული აპლიკაციები შემდგომში განსახილველად გადაეცემა შეფასების კომისიას, რომელიც ქვეპროგრამის დებულებაში დაფიქსირებული კრიტერიუმების მიხედვით, მინიჭებული ქულების სისტემის საფუძველზე, გამოავლენს გამარჯვებულ ბენეფიციარებს.

* **„სასოფლო-სამეურნეო და ენდემური კულტურების წარმოების მხარდაჭერა“**

***2024 წლის 3 თვის ბიუჯეტი*** - 16 960 ლარი, ფაქტიური შესრულება - 16 960 ლარი (100%).

მიზანი **-** მიზნობრივი ჯგუფის მხარდაჭერა სასოფლო-სამეურნეო პროდუქციის წარმოებისა და გადამუშავების პროცესში, რომლის შედეგად მოხდება მათი აგრარული საქმიანობის განვითარება-გაძლიერება და შესაბამისად სოციალურ-ეკონომიკური მდგომარეობის გაუმჯობესება. ამასთან ერთად, „მწვანე პოლიტიკის“ ხელშეწყობის ჭრილში სათანადო და შესაბამისი პროდუქტიული ღონისძიებების გატარება.

შედეგი

* ამ ეტაპზე მიზნობრივ ჯგუფთან მიმდინარეობს შეხვედრები, კვლევა და ანალიზი, რომლის შედეგად დადგინდება მოთხოვნადი ნერგებისა და აგროტექნიკის სია;
* სახელმწიფო პროგრამის „დანერგე მომავალი“ ფარგლებში აფხაზეთიდან დევნილი ბენეფიციარების თანადაფინანსების მიზნით, მ.წ. 12 მარტს გამოცხადდა განაცხადების მიღება, რომელიც სრულდება მ.წ. 12 აპრილს;
* ჩატარდა სააგენტოს სარგებლობაში არსებულ მიწის ნაკვეთზე კრწანისში მინი სასათბურე კონსტრუქციების განახლება მარადმწვანე კულტურებისა და ნერგების წარმოების მიზნით, რაზეც დაიხარჯა 1960 ლარი (მიწის შემოტანა და ჩითილების გადარგვა);
* მინი სათბურებში დაკალმებული ნერგები (32 კვიპაროსი, 5 ტუია და 10 ბზა) გადაეცემა აფხაზეთის ავტონომიური რესპუბლიკის განათლების სამინისტროს სენაკის N7 საჯარო სკოლის ტერიტორიაზე რეკრეაციული ზონის მოსაწყობად;
* მიმდინარე წლის 29 მარტს ქ. თბილისში, დევნილთა კომპაქტურ ჩასახლებაში, ჩატარდა გამწვანების ღონისძიება, სადაც დაირგო მაცხოვრებლების მიერ მოთხოვნილი 5 ძირი ტუია და 10 ძირი კიპარისის ნერგი.

გარდა ამისა, საანგარიშო პერიოდში:

* განხორციელდა 2022 წლის პროგრამების გამარჯვებული ბენეფიციარების დასკვნითი მონიტორინგი და 2023 წლის პროგრამების (ქვეპროგრამების) გამარჯვებული ბენეფიციარების პირველადი მონიტორინგი. შედეგების მიხედვით ყველა ბენეფიციარი მიზნობრივად და წარმატებით იყენებს მათზე გადაცემულ მატერიალურ-ტექნიკურ აქტივებსა და მიწოდებულ სერვისებს, რაც განავითარებს და აძლიერებს მათ ეკონომიკურ საქმიანობას. ყოველივე ეს, თავის მხრივ, ადასტურებს ზემოთ აღნიშნული პროგრამების/ქვეპროგრამების შემდგომი განვითარების, დახვეწისა და მდგრადობის მნიშვნელობასა და აუცილებლობას;
* მოძიებულ იქნა საარქივო მასალები და ინფორმაცია გალის ოკუპირებული რაიონის წყალკანალისა და წყალსადენის შესახებ.

## 

## სსიპ აფხაზეთიდან იძულებით გადაადგილებულ პირთა სტაჟირების, კვალიფიკაციის ამაღლებისა და დასაქმების ხელშეწყობის ცენტრი ,,ბიზნეს-ინკუბატორი“

**ბიზნეს ინკუბატორის საქმიანობის სფეროს წარმოადგენდა აფხაზეთიდან იგპ-თა დასაქმება, სტაჟირება/კვალიფიკაციის ამაღლება, ინოვაციური პროექტების შემუშავება/განხორციელება, სამეწარმეო სუბიექტებთან, საერთაშორისო და ადგილობრივ არასამთავრობო ორგანიზაციებთან, სახელმწიფო და ადგილობრივი თვითმმართველობის დაწესებულებებთან  თანამშრომლობა. *დასაქმებულთა* რაოდენობა შეადგენდა 7 პირს.**

ბიზნეს ინკუბატორის სარგებლობაში არსებულ ფართებზე, 2024 წლის დასაწყისისთვის, 14 მეწარმესთან გაფორმებული იყო 19 ხელშეკრულება (მათ შორის ოთხ მეწარმესთან ორ–ორი). პირველ კვარტალში, ერთმა მოიჯარემ ვერ შეძლო საქმიანობის გაგრძელება და შეწყვიტა საიჯარო ხელშეკრულება.

მოქმედი კანონმდებლობის შესაბამისად, აფხაზეთის ავტონომიური რესპუბლიკის ფინანსთა და ეკონომიკის სამინისტროს შუამდგომლობის საფუძველზე, ბიზნეს ინკუბატორს, 2024 წლის 6 მარტის № 5/12936 წერილით, მიეცა განახლებული თანხმობა, იჯარით 5 წლის ვადით გასცეს მის სარგებლობაში არსებული შენობა-ნაგებობები და მიმდებარე ტერიტორია. აღნიშნული ახალი შეთანხმების საფუძველზე, ბიზნეს ინკუბატორმა მარტში გამოაცხადა აუქციონი მის სარგებლობაში არსებული შენობა-ნაგებობებისა და მიმდებარე ტერიტორიის იჯარით გაცემის მიზნით.

**ბიზნეს** ინკუბატორის მხარდაჭერით (აპლიკანტების, დონორების მოძიება, დახმარება პროექტების მომზადებაში) **2024 წლის I კვარტალში, USAID-ის პროექტის ფარგლებში, დაფინანსდა 4 ერთობლივი (4 ქართველი და 4 აფხაზი) ქართულ-აფხაზური ბიზნეს პროექტი ჯამური თანხით 10 472 ლარი. კერძოდ:**

|  |  |
| --- | --- |
|  | ლარი |
| იდეალის ჯიშის ნიგვზის ნერგები | 3 600 |
| მოტობლოკის შეძენა სანერგე მეურნეობის გაფართოებისათვის | 2 300 |
| რკინის ნაკეთობების წარმოებისათვის ხელსაწყოების შეძენა | 3 070 |
| ქალის ტანსაცმლის ბიზნესი | 1 502 |
| **სულ** | **10 472** |

ბიზნეს ინკუბატორში 2018-2022წ.წ. ხორციელდებოდა სსიპ შოთა რუსთაველის ეროვნული სამეცნიერო ფონდის მიერ დაფინანსებული 4-წლიანი საგრანტო პროექტი, რომლის მიზანს წარმოადგენდა ავტომატური მართვის მექანიზმით აღჭურვილი, ენერგოდამზოგი და უსაფრთხო, მასობრივი მოხმარების ქარძრავის წარმოება. საანგარიშო პერიოდში ბიზნეს ინკუბატორსა და შოთა რუსთაველის სამეცნიერო ფონდს შორის გაფორმებული №AR-18-2653 საგრანტო პროექტის ფარგლებში, ასევე ბიზნესინკუბატორის მიმართვის საფუძველზე, რუსთაველის ფონდის მიერ, ხელშეკრულების გეგმა-გრაფიკით გათვალისწინებული ვალდებულებების შესასრულებლად, კერძოდ საწარმოო ხაზის მოსაწყობად, განსაზღვრულ დამატებით ვადაში (2024 წლის 3 აპრილი), შეძენილ იქნა კომპიუტერული ტექნიკა -სამგანზომილებიანი 3 D პრინტერი. ამჟამად მიმდინარეობს პრინტერის გამოცდა, საწარმოო ხაზისთვის დეტალების დამზადება და სალიცენზიო–საპატენტო შეთანხმების მომზადება.

საანგარიშო პერიოდში სამუშაო შეხვედრა ბიზნეს ინკუბატორის დირექტორის მოვალეობის შემსრულებელსა და ორგანიზაციის თანამშრომლებს შორის. დათვალიერებულ იქნა საწარმოო ფართები. მოსმენილ იქნა მეიჯარეების/მეწარმეების პრობლემები, მათი საქმიანობის შემაფერხებელი გარემოებები. გარდა ზემოაღნიშნულისა, განხილულ იქნა ბიზნეს ინკუბატორის დებულებით გათვალისწინებული ამოცანები, მათი შესრულების აუცილებლობა.

მუდმივად ხორციელდებოდა როგორც იჯარით გაცემული ფართების, ასევე სასათბურე კონსტრუქციების მოიჯარეებთან დადებული ხელშეკრულებებით გათვალისწინებული პირობების შესრულების მონიტორინგი. სათბურების მდგომარეობის ამსახველი ფოტოებით წარდგენილია სამინისტროში).

სერვიტუტით დატვირთული, ამჟამად სავაჭრო კომპანია ,,დეილის” საკუთრებაში გადასული, საწარმოებთან მისასვლელი გზის გაუქმების გამო, მიმდინარე პერიოდში გაფორმდა გამარტივებული ხელშეკრულება შესყიდვების სააგენტოში, რომლის თანახმადაც, მიმდინარე წლის აპრილში სრულად მოეწყობა საწარმოებამდე მისასვლელი ალტერნატიული (ვიწრო) გზა.

2024 წლის I კვარტლის მონაცემები

|  |  |  |  |
| --- | --- | --- | --- |
| **მომუშავეთა რაოდენობა** | **იჯარის შემოსავალი**  **ლარი** | **სახელფასო ფონდი საშტატო განრიგით,**  **ლარი** | **სახელმწიფო ბიუჯეტში გადახდილი** |
| 7 | 19 929 | 16 359 | საშემოსავლო გადასახადი - 2679 ლარი  საპენსიო ფონდი - 233 ლარი |

## სსიპ - აფხაზეთის ავტონომიური რესპუბლიკის სავაჭრო-სამრეწველო პალატა

***2024 წლის 3 თვის ბიუჯეტი*** -  49 164 ლარი, ფაქტიური შესრულება - 48 646 ლარი (გეგმის 99,0%).

***დასაქმებული*** - 10 პირი (მ.შ. შტატით გათვალისწინებული 7, შტატგარეშე - 3).

პალატის საქმიანობის პრიორიტეტულ მიმართულებებს საანგარიშო პერიოდში წარმოადგენდა მცირე და საშუალო ბიზნესის ხელშეწყობა, დახმარება მათ მიერ წარმოებული პროდუქციის რეალიზაციასა და პოპულარიზაციაში; ფინანსური წყაროების მოზიდვის მიზნით დახმარება პროექტების შედგენაში. ამჟამად, პალატას ჰყავს 55 წევრი აფხაზეთიდან დევნილი მცირე და საშუალო მეწარმე, თუმცა პალატა მხარს უჭერს პალატის არაწევრ, აფხაზეთიდან დევნილ მეწარმეებსაც. მუდმივ განახლებად რეჟიმშია მეწარმეთა საქმიანობის განვითარებასა და პოპულარიზაციას მიზნით შექმნილი ბიზნეს კატალოგი, რომელიც ამ ეტაპზე აერთიანებს ინფორმაციას 90-ზე მეტი დევნილი მეწარმის შესახებ.

პალატის მხარდაჭერით დევნილმა მეწარმეებმა, საკუთარი პროდუქციის წარდგენის/რეალიზაციის მიზნით, მონაწილეობა მიიღეს ,,საახალწლო სოფლის“ ბაზრობაზე ორბელიანის მოედანზე, რომელიც მიმდინარეობდა 2023 წლის 16 დეკემბერიდან მ.წ. 7 იანვრის ჩათვლით. სივრცე, რომელშიც მოეწყო საახალწლო ბაზრობა, ყოველდღიურად მასპინძლობდა ადგილობრივ მოსახლეობასა და უცხოელ ტურისტებს, მათ შეეძლოთ დაეთვალიერებინათ და შეეძინათ როგორც ადგილობრივი, ასევე აფხაზეთიდან დევნილი მეწარმეების პროდუქცია.

ფინანსური წყაროების მოძიების მიზანით მიმდინარეობდა დევნილი მეწარმეების კონსულტაცია/დახმარება საგრანტო კონკურსებში მონაწილეობისათვის. პალატის მხარდაჭერით მომზადდა 4 პროექტი, რომელიც ეხებოდა მცირე ზომის დანადგარებისა და ხელსაწყოების შეძენას.

მ.წ. თებერვალში შედგა სამუშაო შეხვედრა აფხაზეთის ავტონომიური რესპუბლიკის სავაჭრო-სამრეწველო პალატის წარმომადგენლებსა და თბილისის საკრებულოს გენდერული საბჭოს ხელმძღვანელ ქალბატონ თინათინ ნიბლოშვილს შორის. შეხვედრისას განხილულ იქნა ორმხრივი თანამშრომლობის შესაძლებლობები აფხაზეთიდან დევნილი ქალი მეწარმეების ბიზნესსაქმიანობის ხელშეწყობის მიზნით. კერძოდ, ტრენინგებისა და გამოფენების ერთობლივად ჩატარების შესაძლებლობა.

მ.წ. 21 მარტს, თბილისის საკრებულოს გენდერული თანასწორობის საბჭოსთან თანამშრომლობით, აფხაზეთის ა/რ სავაჭრო-სამრეწველო პალატამ სამუშაო შეხვედრა გამართა აფხაზეთიდან დევნილი მეწარმე ქალებისთვის. შეხვედრას დაესწრო 25 დევნილი მეწარმე, რომელთაც ჩაუტარდათ ტრენინგი თემაზე „ტექნოლოგიებზე დაფუძნებული ძალადობა გენდერული ნიშნით”.

# 

# ა(ა)იპ საერთაშორისო ინიციატივა განვითარებისა და თანადგომისათვის

***2024 წლის 3 თვის ბიუჯეტი*** -  70 067 ლარი, ფაქტიური შესრულება - 68 466 ლარი (გეგმის 97,7%).

***მ.შ.* პროგრამული ბიუჯეტი** - 8 880 ლარი, ფაქტიური შესრულება - 8 880 (გეგმის 100%).

***დასაქმებული*** - 11 პირი (მ.შ. შტატით გათვალისწინებული 7, შტატგარეშე - 4).

2024 წელს ა(ა)იპ-ის მუშაობის ძირითად მიმართულებას წარმოადგენს **პროგრამა “მომავალი ჩვენია! - აფხაზეთში და გამყოფ ხაზთან მცხოვრები მოსახლეობის და აფხაზეთიდან იგპ-ის კეთილდღეობისთვის“.**

მიზანი **-** აფხაზეთში ლეგიტიმურად მცხოვრები 18 წელს მიღწეული პირების ინდივიდუალური ან/და ერთობლივი ბიზნეს ინიციატივების (მათ შორის სხვა საქართველოს მოქალაქეებთან ერთად) მხარდაჭერა მათი მატერიალურ-ტექნიკური რესურსით უზრუნველყოფის გზით.

პროგრამის საერთო ბიუჯეტი განისაზღვრება 60 000 ლარის ოდენობით (წყარო აფხაზეთის ა/რ სახელმწიფო ბიუჯეტი). დაფინანსების ზღვრული ბიუჯეტი:

* ინდივიდუალური ბიზნეს ინიციატივის შემთხვევაში აპლიკანტის მიერ მოთხოვნილი აუცილებელი შესაბამისი მატერიალურ-ტექნიკური საშუალებებით, საერთო ღირებულებით მაქსიმუმ 20 000 ლარი;
* ერთობლივი ბიზნეს ინიციატივის შემთხვევაში აპლიკანტის მიერ მოთხოვნილი აუცილებელი შესაბამისი მატერიალურ-ტექნიკური საშუალებებით, საერთო ღირებულებით მაქსიმუმ 30 000 ლარი.

შედეგი **-** პროგრამის განხორცილებამ უნდა გამოიწვიოს აფხაზეთის ოკუპირებულ ტერიტორიაზე მცხოვრები ფიზიკური პირების, ასევე მცირე მეწარმეების თუ სხვადასხვა ბიზნეს სუბიექტების ერთობლივი ბიზნესით დაინტერესება ეკონომიკური მდგომარების გაუმჯობესების მიზნით. ეს, თავის მხრივ, შექმნის ახალ სამუშაო ადგილებს და ხელს შეუწყობს ინტეგრაციას საქართველოს ეკონომიკურ სივრცეში.

აღნიშნული პროგრამის ფარგლებში 2024 წლის I კვარტალში შემუშავდა და დამტკიცდა:

* ბრძანება N004 პროგრამის “მომავალი ჩვენია! - აფხაზეთში და გამყოფ ხაზთან მცხოვრები მოსახლეობის და აფხაზეთიდან იგპ-ის კეთილდღეობისთვის“ ფარგლებში შემოსული განაცხადების შეფასების კომისიის შექმნისა და მისი დებულების დამტკიცების თაობაზე;
* ბრძანება N005 პროგრამის “მომავალი ჩვენია! - აფხაზეთში და გამყოფ ხაზთან მცხოვრები მოსახლეობის და აფხაზეთიდან იგპ-ის კეთილდღეობისთვის“ ფარგლებში ღია კონკურსის გამოცხადების და მისი დებულების დამტკიცების თაობაზე.

2024 წლის პირველ კვარტალში განხორციელდა 2023 წლის პროექტის „ხონის მუნიციპალიტეტის დევნილთა ბიზნეს ინიციატივების - სოციალური საწარმო(ები) „სამკერვალო სახლი“-სა და „სილამაზის სახლი“-ს მატერიალური მხარდაჭერა“ ფარგლებში ბენეფიციარებს გადაეცა შეძენილი ტექნიკა და ნივთები. კერძოდ:

|  |  |  |
| --- | --- | --- |
| **დასახელება** | **რ-ობა** | **ჯამური ღირებულება, ლარი** |
| საკერავი მანქანა | 5 | 16 321 |
| კრიოლიპოლიზის აპარატი | 1 | 8 800 |
| ავტოკლავი | 1 | 3 449 |
| სტილისტის სავარძელი | 2 | 1 300 |
| კოსმეტოლოგიური ურიკა | 1 | 250 |
| **სულ** |  | **30 120** |

ასევე, საანგარიშო პერიოდში, აფხაზეთის ა/რ მთავრობის ინიციატივით, აფხაზეთში წარმოებული ადგილობრივი პროდუქტების შესახებ ინფორმაციის აღდგენისა და შემდგომი აღრიცხვა-სისტემატიზაციის მიზნით, შეიქმნა სამუშაო ჯგუფი, რომელიც შედგება ა(ა)იპ-ის თანამშრომლებისა და მოწვეული წევრებისაგან. აღნიშნულის ფარგლებში, სამუშაო შეხვედრის გარდა, მიმდინარეობდა აქტიური მუშაობა საქართველოს ეროვნულ არქივში ინფორმაციის, კერძოდ კი აფხაზეთის ტერიტორიაზე 1992-1993 წ.წ. საომარ მოქმედებამდე გამოშვებული კვების პროდუქტების, სასმელების და სხვ. რეცეპტურის მოძიების კუთხით.

2024 წლის I კვარტალში მიმდინარეობდა მუშაობა სხვადასხვა საგრანტო პროექტებზე. გაიგზავნა საგრანტო განაცხადი „კვლევითი ლაბორატორიის მოწყობა ხონის დევნილთა დასახლებაში“ - დონორი ორგანიზაცია - GGP – ადამიანის უსაფრთხოების საგრანტო პროგრამა, იაპონიის საელჩო საქართველოში, საგრანტო ბიუჯეტი - 70 000 აშშ დოლარი. პროექტზე მუშაობის პარალელურად წარმოებდა მოლაპარაკება ხონის მუნიციპალიტეტის მერიასთან ლაბორატორიის ფართის უსასყიდლოდ გამოყოფაზე, საბოლოოდ ხონის მერის მიერ გამოითქვა მზაობა პროექტის ფარგლებში ფართის დროებით სარგებლობაში გადმოცემასა და შემდგომ თანამშრომლობაზე. მიმდინარეობდა თანამშრომლობა „ხონის დევნილთა საინიციატივო ჯგუფთან“ აფხაზეთიდან დევნილთა საჭიროებების იდენტიფიცირებისა და შემდგომი რეაგირებისათვის.

# 2. აფხაზეთის ავტონომიური რესპუბლიკის შრომის, ჯამრთელობისა და სოციალური დაცვის სამინისტრო

2024 წლის I კვარტალში აფხაზეთის მოსახლეობისათვის სახელმწიფო ჯანდაცვითი პროგრამების მიღმა არსებული სადიაგნოსტიკო-სამკურნალო სერვისის ცალკეული სახეების ხელმისაწვდომობის მიზნით, ბიუჯეტის ფარგლებში, ახორციელებდა სხვადასხვა მიზნობრივ პროგრამებს.

აფხაზეთიდან დევნილთა და ოკუპირებული აფხაზეთის ტერიტორიაზე მუდმივად მცხოვრებ მოქალაქეთა ამბულატორიული დახმარების პროგრამა, (პროგრამული კოდი 05 03)

მიზანი: პროგრამა წარმოდგენილია რამდენიმე ქვეპროგრამით, რომლებიც ითვალისწინებს სხვადასხვა ძვირადღირებულ გამოკვლევებს, რაც მოსახლეობის საყოველთაო ჯანდაცვის პროგრამის ფარგლებში არ იფარება. საანგარიშო პერიოდში პროგრამა მოიცავდა ცხრა ქვეპროგრამას.

შედეგი: 2024 წლის პირველ კვარტალში „ოკუპირებული აფხაზეთის ტერიტორიიდან დევნილთა ამბულატორიული დახმარების პროგრამის“ (05 03) ფარგლებში ინდივიდუალური დახმარების კომისიის დადებითი გადაწყვეტილებით დაფინანსდა 1015 ბენეფიციარის სამედიცინო მომსახურება. სამინისტროს მიერ ანაზღაურებულია 499 ბენეფიციარის მომსახურება. პროგრამის 3 თვის დაზუსტებული გეგმა შესრულებულია 98.5%-ით.

(05 03 04) ქვეპროგრამა „ბავშვთა და მოზრდილთა რეაბილიტაცია“

მიზანი**:** ქვეპროგრამის მიზანია აფხაზეთიდან იძულებით გადაადგილებული მოსახლეობის (სამიზნე ჯგუფის) სპეციფიკური რეაბილიტაცია, ფიზიკური ჯანმრთელობის გაუმჯობესება, ადაპტაციური შესაძლებლობების გაძლიერება და სოციალური ინტეგრაციის ხელშეწყობა.

სამკურნალო რეაბილიტაციის კომპონენტი ითვალისწინებს საჭიროების მიხედვით ფიზიკურ თერაპიას (მასაჟი, ვარჯიში), აპარატურულ ფიზიოთერაპიას და ჰიდროკინეზოთერაპიას. ქვეპროგრამა ითვალისწინებს 164 ბენეფიციარის დაფინანსებას (3180 ეპიზოდი).

ქვეპროგრამის წლიური დამტკიცებული ბიუჯეტი შეადგენს 120 000 ლარს, ქვეპროგრამის განხორციელების მიზნით გამოცხადებული ტენდერის შედეგად გამარჯვებული გახდა შპს „თბილისის ბალნეოლოგიური კურორტი“ და ხელშეკრულება გაფორმდა 104 940 ლარზე. (ეკონომია 15 060 ლარი).

2024 წლის პირველი კვარტლის დაზუსტებული ბიუჯეტია 16 000 ლარი. საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 115 ბენეფიციარზე და დაფინანსებული სამედიცინო მომსახურებების ჯამურმა თანხამ შეადგინა 74 580 ლარი.

შედეგი: 2024 წლის პირველ კვარტალში შესრულებული სამუშაო წარმოდგენილია 22 ბენეფიციარზე თანხით 14 520 ლარი. ქვეპროგრამის 3 თვის დაზუსტებული გეგმა - 16 000 ლარი შესრულებულია 90%-ით .

(05 03 06) კლინიკურ ლაბორატორიული კვლევების ქვეპროგრამის პირველი კვარტლის გეგმა განსაზღვრულ იქნა 18 300 ლარის ოდენობით, ხოლო პირველი კვარტალის დაზუსტებული გეგმაა 18 300 ლარი, საკასო შესრულებამ შეადგინა - 18 277 ლარი, რაც გეგმის შესრულების 99,8 %-ია.

მიზანი: ბენეფიციართა ფინანსური და გეოგრაფიული ხელმისაწვდომობის უზრუნველყოფა ცალკეულ კლინიკო-ლაბორატორიულ სერვისებზე, რომელთაც განსაკუთრებული მნიშვნელობა ენიჭებათ დაავადებათა ადრეულ დიაგნოსტიკაში.

ქვეპროგრამა ითვალისწინებს ენდოსკოპიური, ინსტრუმენტული და ლაბორატორიული გამოკვლევების თანადაფინანსებას პროგრამით გათვალისწინებული ლიმიტის ფარგლებში. საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 228 ბენეფიციარზე და დაფინანსებული სამედიცინო მომსახურებების ჯამურმა თანხამ შეადგინა 39 085 ლარი.

შედეგი: 2024 წლის პირველ კვარტალში შესრულებული სამუშაო წარმოდგენილია 137 ბენეფიციარზე თანხით 18 277 ლარი. ქვეპროგრამის 3 თვის დაზუსტებული გეგმა - 18 300 ლარი შესრულებულია 99.8%-ით .

(05 03 09) ქვეპროგრამა ბავშვთა და მოზრდილთა სტომატოლოგიური მომსახურება - პირველი კვარტლის გეგმა განსაზღვრულ იქნა - 100 000 ლარის ოდენობით,

მიზანი: ქვეპროგრამის მიზანია: აფხაზეთიდან დევნილ ბავშვთა და მოზრდილთა სტომატოლოგიურ მომსახურებაზე ფინანსური ხელმისაწვდომობის უზრუნველყოფა.

ქვეპროგრამის წლიური დამტკიცებული ბიუჯეტი შეადგენს 100 000 ლარს. ქვექვეპროგრამა წარმოდგენილია ორი კომპონენტით. ბავშვთა სტომატოლოგიური მომსახურების კომპონენტი ითვალისწინებს 4-დან 16 წლამდე ასაკის პირების მკურნალობას (თერაპია, ქირურგია), ხოლო მოზრდილთა სტომატოლოგიური მომსახურების კომპონენტი ითვალისწინებს მთლიანი ან ნაწილობრივი (ზედა და/ან ქვედა ყბის) კბილების მოსახსნელი პროთეზით მომსახურებას და კბილების ექსტრაქციას. (სულ 795 ეპიზოდი)

პროგრამის რეალიზაციის მიზნით გამოცხადებულ ტენდერში გამარჯვებული გახდა შპს

„მედჰელფი“ და ხელშეკრულება გაფორმდა 98 800 ლარზე. მომსახურების მიღება შესაძლებელია როგორც თბილისში, ასევე ქ. სამტრედიაში.

2024 წლის პირველ კვარტალში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 73 ბენეფიციარზე (253 სამედიცინიო შემთხვევა) და დაფინანსებული სამედიცინო მომსახურებების ჯამურმა თანხამ შეადგინა 46 972 ლარი, თუმცა საანგარიშო პერიოდისთვის კლინიკის მიერ გაწეული მომსახურების ამსახველი დოკუმენტაცია ვერ იქნა წარმოდგენილი.

შედეგი: საანგარიშო პერიოდში კლინიკის მიერ გაწეული მომსახურების ამსახველი დოკუმენტაცია არ წარმოდგენილა, შესაბამისად გადახდა არ განხორციელებულა.

(05 03 10) ქვეპროგრამა „მხედველობის ორგანოს სკრინინგული გამოკვლევა“ პირველი კვარტლის გეგმა განსაზღვრულ იქნა - 1 600 ლარის ოდენობით, ხოლო დაზუსტებული გეგმაა 1600 ლარი, საკასო შესრულებამ შეადგინა- 1570 ლარი, რაც დაზუსტებული რაც გეგმის 98%- ია.

მიზანი: ქვეპროგრამის მიზანია მხედველობის ორგანოთა დაავადებების ადრეული დიაგნოსტიკა.

ქვეპროგრამა წარმოდგენილია ორი კომპონენტით: პირველადი გამოკვლევების კომპონენტი ითვალისწინებს ექიმ-სპეციალისტის კონსულტაციას, მხედველობის სიმახვილის დადგენას, რეფრაქტომეტრიას, ტონომეტრიას და წინა და უკანა საკნების ოფთალმოსკოპიას. დამატებითი გამოკვლევების კომპონენტი მოიცავს რქოვანას ტოპოგრაფიას, კოჰერენტულ ტომოგრაფიას და კომპიუტერულ პერიმეტრიას. ჯამში ორივე კომპონენტის ფარგლებში ქვეპროგრამა ითვალისწინებს 131 ეპიზოდის მომსახურებას. ქვეპროგრამის რეალიზაციის მიზნით გამოცხადებულ ტენდერში გამარჯვებული გახდა შპს „ავერსის კლინიკა“ და ხელშეკრულება გაფორმდა 8 980 ლარზე. (ტენდერის ეკონომია 1020 ლარი).

შედეგი: 2024 წლის პირველ კვარტალში შესრულებული სამუშაო წარმოდგენილია 15 (22 ეპიზოდი) ბენეფიციარზე თანხით 1570 ლარი. ქვეპროგრამის 3 თვის დაზუსტებული გეგმა - 1 600 ლარი შესრულებულია 98%-ით .

(05 03 13) ქვეპროგრამა რეპროდუქციული ჯანმრთელობის ხელშეწყობა - წლიური გეგმა განსაზღვრულ იქნა - 300000 ლარის ოდენობით, ხოლო პირველი კვარტლის გეგმა 6000 ლარია. საკასო შესრულებამ შეადგინა- 5709 ლარი, რაც გეგმის 95%-ია.

მიზანი: ქვეპროგრამის მიზანია დადასტურებული უშვილობის დიაგნოზის მქონე დევნილ ბენეფიციართა ფინანსური ხელმისაწვდომობის უზრუნველყოფა უშვილობის მკურნალობისა და ხელოვნურ განაყოფიერებასთან დაკავშირებულ სერვისებზე თანადაფინანსების გზით.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 4 ბენეფიციარზე, დაფინანსებული სამედიცინო მომსახურებების ჯამურმა თანხამ შეადგინა 7858 ლარი.

შედეგი: 2024 წლის პირველ კვარტალში შესრულებული სამუშაო წარმოდგენილია 3 ბენეფიციარზე თანხით 5 709 ლარი. ქვეპროგრამის 3 თვის დამტკიცებული გეგმა - 6 000 ლარი შესრულებულია 95%-ით .

(05 03 16) ქვეპროგრამა აფხაზეთიდან დევნილთა მრავალპროფილური სკრინინგული კვლევა

- გეგმა განსაზღვრულ იქნა - 50 000 ლარის ოდენობით,

მიზანი: ქვეპროგრამის მიზანია აფხაზეთიდან იძულებით გადაადგილებულ პირთა ჯანმრთელობის მდგომარეობის სხვადასხვა დარღვევათა ადრეული დიაგნოსტიკა და შემდგომი მკურნალობის ტაქტიკის განსაზღვრა.

აღნიშნული პროგრამის ბიუჯეტი შეადგენს 50 000 ლარს და ითვალისწინებს თბილისსა და რეგიონებში (სამეგრელო ზემო სვანეთი, იმერეთი, აჭარა, კახეთი, ქვემო ქართლი და სამცხე- ჯავახეთი) დევნილი მოსახლეობის ადგილზე პროფილაქტიკურ გამოკვლევებს, საჭიროებისამებრ მედიკამენტებით უზრუნველყოფას.

შედეგი: პროგრამის განხორციელება იგეგმება მეორე კვარტლიდან

(05 03 17) ქვეპროგრამა ონკოპაციენტთა დამატებითი სამედიცინო მომსახურების თანადაფინანსების ხელშეწყობა წლიური გეგმა განსაზღვრულ იქნა - 90 000 ათასი ლარის ოდენობით, ხოლო პირველი კვარტლის დაზუსტებული გეგმაა 18 000 ლარი, საკასო შესრულებამ შეადგინა- 17677 ათასი ლარი, რაც გეგმის შესრულების 98 %-ია.

მიზანი: „ონკოპაციენტთა დამატებითი სამედიცინო მომსახურების თანადაფინანსების ხელშეწყობის ქვეპროგრამის“ მიზანია ონკოლოგიური პათოლოგიების მქონე ბენეფიციართა ფინანსური ხელმისაწვდომობის უზრუნველყოფა თანადაფინანსების გზით.

შედეგი: 2024 წლის პირველ კვარტალში შესრულებული სამუშაო წარმოდგენილია 38 ბენეფიციარზე თანხით 17 677 ლარი. ქვეპროგრამის 3 თვის დაზუსტებული გეგმა - 18 000 ლარი შესრულებულია 98%-ით.

(05 03 18) ქვეპროგრამა ბავშვთა აბილიტაცია წლიური გეგმაა 40 000 ლარი, ხოლო პირველი კვარტლის დაზუსტებული გეგმა 6 000 ლარი, საკასო ხარჯმა შეადგინა 5920 ლარი, რაც დაზუსტებული გეგმის 99 %-ია.

მიზანი: ქვეპროგრამის მიზანია მენტალური განვითარების დარღვევის მქონე ბავშვთა მაქსიმალური სოციალური ადაპტაცია და საზოგადოების დამოუკიდებელ და აქტიურ წევრად ჩამოყალიბების შესაძლებლობის ფორმირება.

აბილიტაციის კომპონენტი ითვალისწინებს საჭიროების მიხედვით: ოკუპაციურ თერაპიას, მეტყველების თერაპიას, ფსიქოთერაპიას და ქცევით თერაპიას. ქვეპროგრამით დაფინანსდება 50 ბენეფიციარი, ხოლო სამედიცინო ეპიზოდების ჯამური რაოდენობა დაგეგმილია 1000 ეპიზოდით.

ქვეპროგრამის წლიური დამტკიცებული ბიუჯეტი შეადგენს 40 000 ლარს, ქვეპროგრამის განხორციელების მიზნით გამოცხადებული ტენდერის შედეგად გამარჯვებული გახდა შპს „თბილისის ბალნეოლოგიური კურორტი“ და ხელშეკრულება გაფორმდა 37 000 ლარზე. (ეკონომია 3 000 ლარი).

სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 17 ბენეფიციარზე, დაფინანსებული სამედიცინო მომსახურებების ჯამურმა თანხამ შეადგინა 12 580 ლარი.

შედეგი: 2024 წლის პირველ კვარტალში შესრულებული სამუშაო წარმოდგენილია 8 ბენეფიციარზე თანხით 5 920 ლარი. ქვეპროგრამის 3 თვის დაზუსტებული გეგმა - 6 000 ლარი შესრულებულია 98.6%-ით.

(05 03 20) ქვეპროგრამა მაღალტექნოლოგიური კვლევების წლიური ბიუჯეტია 470 000 ლარი, ხოლო პირველი კვარტლის დაზუსტებული გეგმა - 80 350 ლარი, საკასო შესრულებამ პერიოდში შეადგინა- 80 343 ლარი, რაც გეგმის შესრულების 100 %-ია.

მიზანი: ქვეპროგრამის მიზანია დევნილ ბენეფიციართა ფინანსური ხელმისაწვდომობის უზრუნველყოფა ისეთ მაღალტექნოლოგიურ კვლევებზე, როგორიცაა მაგნიტურ- რეზონანსული და კომპიუტერულ ტომოგრაფია, პოზიტრონულ-ემისიურ ტომოგრაფია (PET/KT) და სცინტიგრაფია.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 490 ბენეფიციარზე, დაფინანსებული სამედიცინო მომსახურებების ჯამურმა თანხამ შეადგინა 144 558 ლარი.

შედეგი: 2024 წლის პირველ კვარტალში შესრულებული სამუშაო წარმოდგენილია 276 ბენეფიციარზე თანხით 80 343 ლარი.

(05 06) „ოკუპირებული აფხაზეთის ტერიტორიიდან დევნილთა სტაციონარული მომსახურება“ პროგრამის დამტკიცებული წლიური ბიუჯეტი შეადგენს 540 000 ლარს, ხოლო პირველი კვარტლის დაზუსტებული გეგმაა 91 917 ლარი, გეგმა შესრულებულია 92%-ია.

მიზანი: პროგრამის მიზანია დევნილი და ოკუპირებული აფხაზეთის ტერიტორიაზე მცხოვრები მოსახლ-ით.ეობისა სტაციონარულ მკურნალობასთან დაკავშირებული ფინანსური რისკებისაგან დაცვა.

პროგრამა მოიცავს დიაგნოსტიკისა და სტაციონარული მომსახურების თანადაფინანსებას, ტრანსპლანტაციასთან დაკავშირებული მომსახურებებისა და საზღვარგარეთ მკურნალობის თანადაფინანსებას ქვეპროგრამებით გათვალისწინებული ლიმიტების ფარგლებში.

ოკუპირებული აფხაზეთის ტერიტორიიდან დევნილთა სტაციონარული მომსახურება წარმოდგენილია შემდეგი ქვეპროგრამებით: 05 06 01, 05 06 09 და 05 06 10

შედეგი: ფარგლებში ინდივიდუალური დახმარების კომისიის დადებითი გადაწყვეტილებით დაფინანსდა 332 ბენეფიციარის 173 750 ლარის სამედიცინო მომსახურება. სამინისტროს მიერ ანაზღაურებულია 183 ბენეფიციარის მომსახურება. ანაზღაურებული თანხა შეადგენს 84 250 ლარს.

ქვეპროგრამის 3 თვის დაზუსტებული გეგმა - 91 917 ლარი შესრულებულია 91,6%-ით.

(05 06 01) ქვეპროგრამა დიაგნოსტიკისა და სტაციონალური მომსახურების თანადაფინანსება

- გეგმა განსაზღვრული იქნა - 490 000 ლარის ოდენობით, ხოლო პირველი კვარტლის დაზუსტებული გეგმაა 86917 ლარი, შესრულებულია 97 %-ით..

მიზანი: ქვეპროგრამის მიზანია ოკუპირებული აფხაზეთის ტერიტორიიდან დევნილთა ჰოსპიტალური მომსახურების, ამბულატორიული ოპერაციული მკურნალობისა და სტაციონარულ პირობებში დიაგნოსტიკის სერვისებზე ფინანსური და გეოგრაფიული ხელმისაწვდომობის უზრუნველყოფა.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 329 ბენეფიციარზე, დაფინანსებული სამედიცინო მომსახურებების ჯამურმა თანხამ შეადგინა 158 750 ლარი.

შედეგი: 2024 წლის პირველ კვარტალში შესრულებული სამუშაო წარმოდგენილია 183 ბენეფიციარზე თანხით 84 250 ლარი. ქვეპროგრამის 3 თვის დაზუსტებული გეგმა - 86 917 ლარი შესრულებულია 97%-ით.

(05 06 09) ქვეპროგრამა „ტრანსპლანტაციასთან დაკავშირებული სამედიცინო მომსახურების თანადაფინანსება“ - წლიური ბიუჯეტი განსაზღვრული იქნა - 25 000 ლარის ოდენობით, ხოლო პირველი კვარტლის გეგმა 5 000 ლარია. საკასო ხარჯი მითითებულ პერიოდში არ განხორციელებულა.

მიზანი: ქვეპროგრამის მიზანია ოკუპირებული აფხაზეთის ტერიტორიიდან დევნილთათვის სახვადასხვა ორგანოთა ტრამსპანტაციისათვის საჭირო სამედიცინო სერვისებზე ფინანსური ხელმისაწვდომობის უზრუნველყოფა.

(05 06 10) ქვეპროგრამა „საზღვარგარეთ მკურნალობის თანადაფინანსება“ წლიური გეგმა განსაზღვრული იქნა - 25000 ლარის ოდენობით, ხოლო პირველი კვარტლის გეგმა 5 000 ლარია. საკასო ხარჯი პერიოდში არ განხორციელებულა.

მიზანი: ქვეპროგრამა ითვალისწინებს აფხაზეთის ოკუპირებული ტერიტორიიდან დევნილთა საზღვარგარეთ მკურნალობის თანადაფინანსებას იმ შემთხვევაში, თუ შესაბამისი დარგის პროფესიული ასოციაციის ან ექსპერტის წერილობითი დასკვნის საფუძველზე მოთხოვნილი სამედიცინო სერვისის მიღება საქართველოში შეუძლებელია საქართველოს სამკურნალო დაწესებულებებში სერვისის არარსებობის გამო ან/და პირისათვის სერვისის/საჭიროების მიღება რეკომენდებულია საზღვარგარეთ.

ქვეპროგრამის მიზანია პაციენტების საზღვარგარეთ მკურნალობაზე ფინანსური ხელმისაწვდომობის უზრუნველყოფა.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 3 ბენეფიციარზე, დაფინანსებული სამედიცინო მომსახურებების ჯამურმა თანხამ შეადგინა 15 000 ლარი.

შედეგი: 2024 წლის პირველ კვარტალში შესრულებული სამუშაო წარმოდგენილია 1 ბენეფიციარზე თანხით 5 000 ლარი. ანაზღაურება განხორციელდა 1 აპრილს, რის გამოც ქვეპროგრამის 3 თვის დაზუსტებული გეგმა - 5 000 ლარი ვერ შესრულდა.

# 3. *განათლების და კულტურის სამინისტრო*

პრიორიტეტით განსაზღვრული მიზნების მისაღწევად, სამინისტრო ახორციელებს შემდეგ პროგრამებს:

2024 წლის პირველ კვარტალში განხორციელდა შემდეგი ქვეპროგრამები და აქტივობები:

* *გალის რაიონის (კონფლიქტის ზონა) სკოლამდელი აღზრდისა და სახელოვნებო სკოლების პედაგოგთა და ადმინისტრაციულ-ტექნიკური პერსონალის ფინანსური დახმარების პროგრამა*

მიზანი: პროგრამის ფარგლებში ხორციელდება ოკუპირებული გალის რაიონის სკოლამდელი აღზრდის დაწესებულებებისა და მუსიკალური და სამხატვრო სკოლების პედაგოგებისა და ადმინისტრაციულ- ტექნიკური პერსონალის ფინანსური დახმარება, რაც ხელს უწყობს მათი სოციალურ-ეკონომიკური მდგომარეობის გაუმჯობესებას.

შედეგი: „გალის რაიონის სკოლამდელი აღზრდისა და სახელოვნებო სკოლების პედაგოგთა და ადმინისტრაციულ-ტექნიკური პერსონალის ფინანსური დახმარების პროგრამის“ ფარგლებში ფინანსდება გალის რაიონის სკოლამდელი აღზრდის დაწესებულებების, ასევე მუსიკალური და სამხატვრო მიმართულების პედაგოგები და ადმინისტრაციულ-ტექნიკური პერსონალი (82 პედაგოგი, 96 ტექპერსონალი).

*,,წარმატებული ახალგაზრდების მხარდაჭერის პროგრამა“*

მიზანი: ქვეპროგრამის ფარგლებში ხორციელდება აფხაზეთიდან დევნილი წარმატებული, ნიჭიერი, საზოგადოებრივად აქტიური სტუდენტი-ახალგაზრდების სწავლების ფინანსური მხარდაჭერა, რაც ხელს უწყობს კვალიფიციური კადრების მომზადებას, პროფესიულ ზრდასა და განვითარებას. კონკრეტული პროექტის განხორციელება წარმოადგენს აფხაზეთის ავტონომიური რესპუბლიკის მთავრობის მხრიდან ახალგაზრდობის მხარდაჭერის ქმედით ღონისძიებას.

შედეგი: 2024 წლის პირველ კვარტალში განხილულ იქნა 101 განცხადება, პროგრამით განსაზღვრული კრიტერიუმების მიხედვით დაფინანსდა აფხაზეთიდან დევნილი 82 წარმატებული ახალგაზრდა.

*,,სტიპენდიები“*

ქვეპროგრამა ემსახურება:

ა) სტუდენტებში აფხაზეთის თემატიკის გააქტიურებასა და პოპულარიზაციას, მათი ინტელექტუალური პოტენციალის განვითარებას;

ბ) სტუდენტებში აფხაზეთის თემატიკის გააქტიურებასა და პოპულარიზაციას, მათი ინტელექტუალური პოტენციალის განვითარებას;

გ) სტუდენტთა წახალისებასა და სწავლისადმი მოტივაციის ამაღლებას.

შედეგი:

2024 წლის I კვარტალში, ქვეპროგრამის ფარგლებში დაფინანსდნენ:

* მარიამ შონია - თამაზ ნადარეიშვილის სტიპენდიატი;
* კესარია გელოვანი - ლორიკ მარშანიას სტიპენდიატი;
* აკაკი ძიძიგური - გურამ გაბესკირიას სტიპენდიატი;
* ბაგრატ შონია - მიხეილ ჯინჭარაძის სახელობის სტიპენდიატი;
* რევაზ ბერულავა - ჟიული შარტავას სახელობის სტიპენდიატი;
* შოთა მშვენიერაძე - ჟიული შარტავას სახელობის სტიპენდიატი;
* ილია ყიფშიძე - აკადემიკოს ილია ვეკუას სახელობის სტიპენდიატი;
* ნიკა არეშიძე - აკადემიკოს ილია ვეკუას სახელობის სტიპენდიატი.

*,,დისტანციური სწავლების სკოლა“*

მიზანი: ქვეპროგრამის ფარგლებში ხორციელდება ორი პროექტი: „ონლაინ საკვირაო სკოლა“ და ონლაინ კლასი„კულტურული და ბუნებრივი მემკვიდრეობა“

„ონლაინ საკვირაო სკოლის“ ფარგლებში გალის რაიონის საშუალო და აფხაზეთის საჯარო სკოლების მოსწავლეებს შესაძლებლობა აქვთ ჩაერთონ 3 საგნობრივი მიმართულების - ქართული ენა და ლიტერატურა, ინგლისური ენა და ხელოვნება, განსხვავებული ფორმატით სწავლების პროცესში.

პროექტი ონლაინ კლასი - „კულტურული და ბუნებრივი მემკვიდრეობა“ მოიცავს ისტორიის, კულტურული და ბუნებრივი მემკვიდრეობის (გარემოსდაცვითი საკითხები) მიმართულებით სწავლების განხორციელებას.

არაფორმალური დისტანციური სწავლება იმართება კვირაში ერთხელ, სწავლება მიმდინარეობს ინტერაქტიური, თამაშით სწავლებისა და ანალიზის მეთოდების გამოყენებით. მოსწავლეებს აქვთ შესაძლებლობა განსხვავებულად შეიმეცნონ ტრადიციული საგნები.

შედეგი:

ქვეპროგრამის ფარგლებში გალის რაიონის საშუალო და აფხაზეთის საჯარო სკოლების მოსწავლეებს:

* პროექტი „ონლაინ საკვირაო სკოლა“, ბენეფიციართა რაოდენობა 160 მოსწავლე, რვა ჯგუფი - ჩაუტარდათ 3 საგნობრივი მიმართულების - ქართული ენა და ლიტერატურა, ინგლისური ენა და ხელოვნების გაკვეთილები. ონლაინ შეხვედრები იმართება ინტერაქტიური, თამაშით სწავლებისა და ანალიზის მეთოდების გამოყენებით. თითოეულ ჯგუფს ჩაუტარდა თვეში 4 შეხვედრა სამივე საგნობრივი მიმართულებით;
* პროექტი ონლაინ კლასი - „კულტურული და ბუნებრივი მემკვიდრეობა“, ბენეფიციართა რაოდენობა 45 მოსწავლე, ორი ჯგუფი - ჩაუტარდათ გაკვეთილები ისტორიის, კულტურული და ბუნებრივი მემკვიდრეობის (გარემოსდაცვითი საკითხები) მიმართულებით. თითოეულ ჯგუფს ჩაუტარდა თვეში 4 შეხვედრა.

*,,განათლება მომავლისთვის“*

მიზანი: ქვეპროგრამის ფარგლებში ხორციელდება ღონისძიება „აფხაზეთის სასკოლო სპორტული ოლიმპიადა“, რომელიც ემსახურება აფხაზეთის საჯარო და ოკუპირებული გალის რაიონის საშუალო სკოლების მოსწავლეებში მასობრივი სპორტის განვითარების ხელშეწყობას, ცხოვრების ჯანსაღი წესის პოპულარიზაციასა და საქართველოს სასკოლო სპორტულ ღონისძიებებში ჩართულობის უზრუნველყოფას.

ღონისძიების ფარგლებში გაიმართება აფხაზეთის სასკოლო სპორტული ოლიმპიადა ხუთ სახეობაში კერძოდ: მძლეოსნური გეზრბენი (კროსი), მინი ფეხბურთი, კალათბურთი, მაგიდის ჩოგბურთი, ფრენბურთი.

შედეგი: აფხაზეთის საჯარო და ოკუპირებული გალის რაიონის საშუალო სკოლის მოსწავლეთა მონაწილეობით ჩატარდა აფხაზეთის სასკოლო სპორტული ოლიმპიადის შეჯიბრებები შემდეგ სახეობებში - მძლეოსნური გეზრბენი, მაგიდის ჩოგბურთი, ფრენბურთი. გამარჯვებული გუნდები:

* გეზრბენი - აფხაზეთის №3 საჯარო სკოლის (ვაჟები) და ილია ვეკუას სახელობის აფხაზეთის №11 საჯარო სკოლის (გოგოები) გუნდები;
* მაგიდის ჩოგბურთი თემურ ბოკუჩავას სახელობის აფხაზეთის №7 საჯარო სკოლის (ვაჟები) და თაგილონის საშუალო სკოლის(გოგოები) გუნდები;
* ფრენბურთი აფხაზეთის №7 საჯარო სკოლის (ვაჟები) და (გოგოები) გუნდები.

სასკოლო სპორტულ ოლიმპიადაში გამარჯვებულ გუნდებს გადაეცათ სპორტული მაისურები, შორტები, მედლები, თასები. ოლიმპიადის ყველა მონაწილეს გადაეცა სიგელი აფხაზეთის სასკოლო სპორტულ ოლიმპიადაში მონაწილეობისთვის.

სულ მონაწილეობდა 96 მოსწავლე.

გამარჯვებული გუნდები მონაწილეობას მიიღებენ საქართველოს მასშტაბით დაგეგმილ ზონალურ თამაშებში.

*,,აფხაზური ენის პედაგოგთა ფინანსური მხარდაჭერა“*

მიზანი: ქვეპროგრამა ემსახურება აფხაზური ენის დაცვას, პოპულარიზაციასა და განვითარებას მოზარდ- ახალგაზრდებში. პროგრამის ბენეფიციარებს წარმოადგენენ აფხაზეთის საჯარო სკოლების აფხაზური ენის პედაგოგები. სამინისტრო „აფხაზური ენის პედაგოგთა ფინანსური მხარდაჭერის“ ქვეპროგრამის ფარგლებში უზრუნველყოფს აფხაზური ენის მასწავლებლების ფინანსურ დახმარებას.

შედეგი: ქვეპროგრამის ფარგლებში ფინანსდებიან აფხაზეთის საჯარო სკოლის აფხაზური ენის პედაგოგები (5 პედაგოგი).

*„ოკუპირებული რეგიონების პედაგოგებისა და ადმინისტრაციულ-ტექნიკური პერსონალის ფინანსური დახმარების“ პროგრამა*

ოკუპირებულ ტერიტორიებზე მცხოვრები პედაგოგებისა და ადმინისტრაციულ-ტექნიკური პერსონალის ფინანსური მხარდაჭერის მიზნით, საქართველოს განათლების, მეცნიერებისა და ახალგაზრდობის სამინისტრო ყოველკვარტალურად უზრუნველყოფს ფინანსური (სოციალური) დახმარებას.

2024 წლის პირველი კვარტლის მდგომარეობით, დაფინანსდა 913 ბენეფიციარი: მასწავლებელი - 697, დირექტორი-22, ტექნიკური პერსონალი - 194.

# 4. იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მთავრობის აპარატი

აფხაზეთის ოკუპირებულ ტერიტორიაზე მცხოვრებ მოსახლეობასთან ურთიერთობის/კავშირების აღდგენა, სამოქალაქო ინტეგრაციის და სამშვიდობო პოლიტიკის მხარდაჭერა, დევნილ ემიგრანტებთან ურთიერთობების გაღრმავება; საარქივო ფონდის დაცულობის და დოკუმენტების ხელმისაწვდომობის უზრუნველყოფა.

**„სამშვიდობო ინიციატივები, სამოქალაქო ინტეგრაცია, ნდობის აღდგენის მხარდაჭერა** **და დიალოგისკენ მიმართული შესაძლებლობების გაძლიერება“** (პროგრამული კოდი 19 02)

მიზანი:

* აფხაზეთიდან დევნილი და აფხაზეთის ოკუპირებულ ტერიტორიაზე ლეგიტიმურად მცხოვრები პირების სამოქალაქო ინტეგრაციის ხელშეწყობა და სოციალური მხარდაჭერა სხვადასხვა სამიზნე ჯგუფებისათვის (ახალგაზრდები, ქალები, შშმ პირები, ომის ვეტერანები და სხვა) ჩართულობის სტრატეგიის სამოქმედო გეგმით გათვალისწინებული მიზნებისა და ამოცანების ფარგლებში.
* აფხაზეთის ომის შედეგად დაშორებულ საზოგადოებებს შორის დიალოგის გაძლიერება სახალხო დიპლომატიის მეშვეობით სოციალური მედიისა და თანამედროვე ტექნოლოგიების გამოყენებით. სოციალურ მედიაში და სხვადასხვა პლატფორმებზე დეზინფორმაციისა და ყალბი ამბების წინააღმდეგ ბრძოლა;
* ქართულ-აფხაზური საერთო ტრადიციების, ისტორიის, კულტურის, აფხაზური ენის პოპულარიზაციის ხელშეწყობა;
* უცხოეთში მცხოვრები დევნილი თანამემამულეებისა და დიასპორული ორგანიზაციების ჩართულობის მხარდაჭერა სამშვიდობო პროცესებში და დეოკუპაციისა და არაღიარების სახელმწიფო პოლიტიკის ხელშეწყობა;
* ოკუპირებულ აფხაზეთში ლეგიტიმურად მცხოვრები პირებისათვის ევროინტეგრაციის შესახებ ცნობიერების ამაღლება.

შედეგი:

* სხვადასხვა სამიზნე ჯგუფებისათვის სოციალური, სამართლებრივი და კულტურულ-შემეცნებითი ხასიათის რაოდენობრივად და ხარისხობრივად გაზრდილი პროექტები;
* სოციალური მედიისა და თანამედროვე ტექნოლოგიების გამოყენებით, ომის შედეგად გაყოფილ საზოგადოებებს შორის გაზრდილი დიალოგი;
* ქართულ-აფხაზური საერთო ტრადიციების, ისტორიის, კულტურისა და აფხაზური ენის პოპულარიზაციის მიზნით ჩატარებული წარმატებული აქტივობები;
* უცხოეთში მცხოვრებ დევნილ თანამემამულეებთან და დიასპორულ ორგანიზაციებთან უფრო მეტად გააქტიურებული კონტაქტები;
* არაღიარებისა და დეოკუპაციის სახელმწიფო პოლიტიკის მხარდაჭერის მიზნით გაზრდილი აქტივობები;
* ოკუპირებულ აფხაზეთში ლეგიტიმურად მცხოვრები პირებისათვის ევროინტეგრაციის სიკეთეებზე ხელმისაწვდომობის შესახებ გაზრდილი ინფორმირებულობა.

მინისტრის აპარატის მიერ 2024 წლის I კვარტლის სხვადასხვა მიმართულებებით განხორციელდა პროექტები და ღონისძიებები შემდეგი ქვეპროგრამების ფარგლებში:

* ქვეპროგრამა ,სამშვიდობო რესურსი ქართულ-აფხაზური ურთიერთობების ხარდაჭერა“
* ქვეპროგრამა ,,მშვიდობის ლაბორატორია“
* ქვეპროგრამა ,,სამოქალაქო ინტეგრაციის მხარდაჭერა“
* ქვეპროგრამა ,,დიასპორა და დევნილ ემიგრანტთა მხარდაჭერა“

**ქვეპროგრამა „სამშვიდობო რესურსი ქართულ-აფხაზური ურთიერთობების ხარდაჭერა“**

(პროგრამული კოდი 19 02 01)

მიზანი:

* აფხაზეთის ომის შედეგად გაყოფილ საზოგადოებებს შორის კომუნიკაციისა და ურთიერთობების გაძლიერება და მათ შორის დიალოგის ხელშეწყობა;
* სახალხო დიპლომატიის ხელშეწყობა;
* შერიგებაზე და ქართულ-აფხაზური საზოგადოებების ურთიერთობების გაღრმავებაზე ორიენტირებული სოციალური, საგანმანათლებლო, კულტურული, სამართლებრივი დახმარების და სხვა სახის პროექტების ინიციირება და განხორციელება;
* დეზინფორმაციისა და ყალბი ამბების წინააღმდეგ ბრძოლა.

შედეგი:

* აფხაზეთის ომის შედეგად გაყოფილ საზოგადოებებს შორის რაოდენობრივად და ხარისხობრივად გაზრდილი კომუნიკაცია;
* სახალხო დიპლომატიის, როგორც ნდობის აღდგენის და შერიგების ინსტრუმენტის წახალისება და გაზრდილი ქართულ-აფხაზური არაფორმალური შეხვედრები;
* შერიგებაზე და ქართულ-აფხაზური საზოგადოებების ურთიერთობების გაღრმავებაზე ორიენტირებული სხვადასხვა სახის აქტივობები;
* ქართულ-აფხაზური სოციალური და ეკონომიკური ურთიერთობების მიმართულების დაგეგმილი ღონისძიებები.

**ქვეპროგრამა ,,მშვიდობის ლაბორატორია“** (პროგრამული კოდი 19 02 03)

მიზანი:

* შერიგების, ნდობის მშენებლობისა და სამოქალაქო ინტეგრაციის პროცესებში სამოქალაქო სექტორის, საერთაშორისო ორგანიზაციების ჩართულობა;
* დეოკუპაციისა და არაღიარების სახელმწიფო პოლიტიკის ხელშეწყობა;
* ქართულ-აფხაზურ საზოგადოებებს შორის დიალოგისაკენ მიმართული შესაძლებლობების გაძლიერება;
* ქართულ-აფხაზური საერთო ტრადიციების, ისტორიის, კულტურის, აფხაზური ენის პოპულარიზაციის ხელშეწყობა;
* სახალხო, ციფრული და კულტურული დიპლომატიის, როგორც სამოქალაქო ინტეგრაციის მნიშვნელოვანი ინსტრუმენტის გააქტიურება;
* ქართულ-აფხაზური საზოგადოებების ცნობილი წარმომადგენლების, ისტორიული და საკვანძო პირების პოპულარიზაცია;
* აფხაზეთიდან დევნილის სტატუსის მქონე და ოკუპირებულ აფხაზეთში ლეგიტიმურად მცხოვრები საზოგადოების სხვადასხვა ჯგუფების სოციალური და საინფორმაციო მხარდაჭერა, მათი ინიციატივების განხორციელება;
* ოკუპირებულ აფხაზეთში ლეგიტიმურად მცხოვრები პირებისათვის ევროინტეგრაციის სიკეთეებზე ხელმისაწვდომობის შესახებ გაზრდილი ინფორმირებულობა.

შედეგი:

* სამოქალაქო სექტორის გაზრდილი ჩართულობა სამოქალაქო ინტეგრაციის პროცესებში;
* აფხაზეთიდან დევნილის სტატუსის მქონე და ოკუპირებულ აფხაზეთში ლეგიტიმურად მცხოვრები საზოგადოების სხვადასხვა ჯგუფების გაზრდილი სოციალური და საინფორმაციო მხარდაჭერა, მათი ინიციატივების გააქტიურებული მხარდაჭერა.

**ქვეპროგრამა ,,სამოქალაქო ინტეგრაციის მხარდაჭერა“** (პროგრამული კოდი 19 02 11)

მიზანი:

* ჩართულობის სტრატეგიის სამოქმედო გეგმით გათვალისწინებული მიზნებისა და ამოცანების ფარგლებში, აფხაზეთიდან დევნილის სტატუსის მქონე და აფხაზეთის ოკუპირებულ ტერიტორიაზე ლეგიტიმურად მცხოვრები პირების სამოქალაქო ინტეგრაციის მხარდაჭერა;
* ბენეფიციართათვის შესაძლებლობების გაძლიერება, რომლითაც შეეძლებათ აიმაღლონ კომპეტენცია და გაიუმჯობესონ აქტიური მოქალაქეობისათვის საჭირო უნარ- ჩვევები
* სახალხო და ციფრული დიპლომატიის, როგორც სამოქალაქო ინტეგრაციის ინსტრუმენტების გააქტიურება აფხაზეთის ომის შედეგად გაყოფილ საზოგადოების წევრებს შორის;
* დეზინფორმაციის წინააღმდეგ ბრძოლა;
* სოციალური, სამართლებრივი და ახალგაზრდული ინიციატივების მხარდაჭერა;
* სამშვიდობო პოლიტიკის საუკეთესო გამოცდილების გაზიარება და ევროინტეგრაციის სიკეთეებზე აფხაზეთის ოკუპირებულ ტერიტორიაზე მცხოვრები პირების ინფორმირებულობის გაზრდა.

შედეგი:

* აფხაზეთიდან დევნილის სტატუსის მქონე და აფხაზეთის ოკუპირებულ ტერიტორიაზე ლეგიტიმურად მცხოვრები პირების სამოქალაქო ინტეგრაციის გაზრდილი მხარდაჭერა;
* ბენეფიციართათვის გაძლიერებული შესაძლებლობები, რომლითაც შეეძლებათ აიმაღლონ კომპეტენცია სხვადასხვა სფეროში და გაიუმჯობესონ აქტიური მოქალაქეობისათვის საჭირო უნარ-ჩვევები;
* სახალხო და ციფრული დიპლომატიის გაზრდილი როლი აფხაზეთის ომის შედეგად გაყოფილ საზოგადოების წევრებს შორის ინტეგრაციის პროცესში;
* სამშვიდობო პოლიტიკის საუკეთესო გამოცდილების გაზიარება და ევროინტეგრაციის სიკეთეებზე აფხაზეთის ოკუპირებულ ტერიტორიაზე მცხოვრები პირების გაზრდილი ინფორმირებულობა.

**ქვეპროგრამა ,,დიასპორა და დევნილ ემიგრანტთა მხარდაჭერა“**

(პროგრამული კოდი - 19 02 12)

მიზანი:

* აფხაზეთიდან დევნილ ემიგრანტთა მხარდაჭერა, მათი პრობლემების იდენტიფიკაცია;
* აფხაზეთის თემატიკის პოპულარიზაცია და აფხაზეთის არაღიარების პოლიტიკის ხელშეწყობა;
* დიასპორულ ორგანიზაციებთან ერთობლივი ღონისძიებების განხორციელება;
* დიასპორის, როგორც საერთაშორისო რესურსის გამოყენება ქართულ-აფხაზურ სამშვიდობო დიალოგში;
* დიასპორული ორგანიზაციების ჩართულობით დეზინფორმაციისა და ყალბი ამბების წინააღმდეგ ბრძოლა
* საინფორმაციო და კულტურული მიმართულებით მხარდაჭერა აფხაზეთიდან დევნილი ემიგრანტებისა და დიასპორული ორგანიზაციებისთვის.

შედეგი:

* აფხაზეთიდან დევნილ ემიგრანტთა გაზრდილი მხარდაჭერა, მათი იდენტიფიცირებული პრობლემები;
* აფხაზეთის თემატიკის გაზრდილი პოპულარიზაცია და აფხაზეთის არაღიარების პოლიტიკის ხელშემწყობი აქტივობები;
* დიასპორულ ორგანიზაციებთან განხორციელებული ერთობლივი ღონისძიებები;
* ქართულ-აფხაზურ სამშვიდობო დიალოგში დიასპორული ორგანიზაციების გაზრდილი ჩართულობა;
* საინფორმაციო და კულტურული მიმართულებით გაზრდილი მხარდაჭერა აფხაზეთიდან დევნილი ემიგრანტებისა და დიასპორული ორგანიზაციებისთვის.

1. *2024 წლის I კვარტალში არ იყო გათვალისწინებული ამ ქვეპროგრამის ბიუჯეტი, ვინაიდან მისი განხორციელება იგეგმება მ.წ. მე-2 კვარტლიდან.*  [↑](#footnote-ref-1)